
Cuvânt înainte 


„Fiţi sfinți, pentru că Eu sunt Sfân? 
( Petru 1, 16) 


Când rostim cuvântul „sfinţi”, gândul nostru se 
îndreaptă instantaneu către acei creştini cu pro- 
fundă vieţuire duhovnicească, plini de fapte de bună- 
tate şi pietate pilduitoare, pe care Biserica îi socoteşte 
vrednici a fi veneraţi în evlavia creştină. 

Sfinţenia este iubirea desăvârşită de Dumnezeu 
şi de oameni şi se dobândeşte prin intensitatea ma- 
ximă a trăirii dragostei creştine şi a tuturor valen- 
țelor ei. Sfinţii sunt oameni care încă din viaţa lor 
pământească au bineplăcut lui Dumnezeu, iar după 
moarte au fost învredniciţi de o parte din fericirea 
veşnică, devenind „casnici ai lui Dumnezeu” (Efe- 
seni 2, 19), „prieteni ai lui Dumnezeu” (c£ loan 15, 14; 
Iacob 2, 23), după cum îi numeşte Sfânta Scriptură. 

Cinstindu-i pe sfinţi, noi Îl cinstim în mod indi- 
rect pe Dumnezeu, Care a dat acestora harul Său, 
ca prin ajutorul Lui şi ostenelile lor să devină per- 
soane bineplăcute Sfintei Treimi. Sfântul Simeon 
Noul Teolog spune că nu ceea ce face omul contează 
pentru viaţa veşnică, ci ceea ce este el, dacă este ase- 
menea lui lisus Hristos Domnul nostru sau dacă 
este diferit şi neasemănător Lui: /n viața viitoare, 
creştinul nu este cercetat dacă s-a lepădat de lu- 
mea întreagă pentru dragostea lui Hristos sau dacă 

şi-a împărțit bogățiile sale săracilor, sau dacă a postit, 
sau a privegheat, sau s-a rugat, sau a plâns, sau s-a 
tânguit pentru păcatele sale, sau dacă a făcut orice 
alt lucru bun în această viaţă, ci este cercetat cu 
grijă dacă are vreo asemănare cu Hristos, aşa cum 
un fiu seamănă cu tatăl său. 

Astfel, sfinţii, fiind oameni creaţi după chipul 
lui Dumnezeu, au dorit, au lucrat şi au dobândit ase- 
mănarea cu Hristos, Dumnezeul-Om. Prin oameni 
se arată sfinţenia şi slava lui Dumnezeu, iar sfinții 
sunt cei ce s-au străduit să pună în evidenţă sfin- 
ţenia şi slava lui Dumnezeu prin viaţa lor. Sfinţii 
sunt cei care au făcut vădite în lume aceste însuşiri 
dumnezeieşti, iar Dumnezeu, în dragostea şi drep- 
tatea Sa nemărginită, îi aşază la loc de mare cinste 
întru Împărăţia şi Biserica Sa. Slava sfinţilor îşi 
are izvorul în slava lui Dumnezeu şi acest lucru se 
arată în cult, în miridele care-i reprezintă şi care 
sunt aşezate în jurul Agneţului, care se preface în 
Trupul lui Hristos. Săvârşirea fiecărei Sfinte Euha- 
ristii este atât spre slava Mântuitorului Hristos, cât 
şi spre slava sfinţilor. În fiecare sfânt Se sălăşluieşte 
Domnul lisus Hristos, prin dumnezeirea şi umani- 
tatea Sa, sfântă şi sfinţitoare, izvor al harului. 

Prin Taina Sfântului Botez, toţi creştinii sunt che- 
maţi la sfinţenie, devenind o făptură nouă ce parti- 
cipă la sfinţenia lui Hristos. Existenţa sfinţilor este 
mărturia puterii sfinţitoare a Mântuitorului lisus 
Hristos asupra umanului şi asupra umanităţii prin 
lucrarea Duhului Sfânt, a harului dumnezeiesc. 

Istoria dezvoltării cultului sfinţilor în întreaga 
Biserică ne arată că, încă de la început, fiecare Bise- 
rică locală îi declara şi rânduia pe eroii credinţei în 


Cuvânt înainte 


rândul sfinţilor. Canonizarea unor noi sfinţi se să- 
vârşeşte de fiecare Biserică Autocefală, prin dreptul 
Sfântului şi Indreptătorului Sinod care, printr-un 
act solemn, proclamă introducerea în rândul sfin- 
ților a acelor creştini care se bucură de cinstire 
pentru viaţa şi faptele lor alese, în mod statornic şi 
de o îndelungată perioadă de timp. Semnele cele mai 
evidente ale sfinţeniei sunt considerate moartea mar- 
tirică şi mărturisirea lui Hristos până la moarte. 
Condiţiile de fond pe care o persoană trebuie să le în- 
deplinească spre a fi aşezată în rândul sfinţilor 
sunt: 1. ortodoxia credinţei; 2. sfinţenia vieţii (proslă- 
virea lui de către Dumnezeu prin diverse daruri); 
3. fapte minunate şi cinstirea în evlavia populară. 
Biserica Ortodoxă Română a rânduit în calendar 
numeroşi sfinţi cinstiţi de întreaga Ortodoxie, mar- 
tiri daco-romani din primele secole creştine, mărtu- 
risitori şi trăitori ai Evangheliei, care au odrăslit 
din neamul românesc. Sfântul lerarh Dosoftei, Mitro- 
politul Moldovei, arată în lucrarea sa: Prol/oage sau 
Viaţa şi Petrecerea Sfinţilor, temeiurile puternice 
ale cinstirii sfinţilor în Biserica noastră. Într-o în- 
semnare autobiografică, evocând o vizită făcută la 
Kiev, cu prilejul închinării la moaştele sfinţilor de 
la Lavra Pecerska, menţionează, pentru prima dată 
în acest context, sfinți români cu profundă trăire a isi- 
hiei, cu viaţă plină de virtuţi duhovniceşti. Sfântul 
Dosoftei se adresează cititorului : „Să ştii că puţine 
zile sunt peste an să nu fie sfinţi întrînsele de la 
țara rusească (...). Mulţi sfinţi se fac la ruşi şi până 
astăzi se fac (...). Dar tocmai şi din Rumâni mulţi 
sunt care am văzut viaţa şi traiul lor, dar nu s-a că- 
utat, fără numai Daniil de la Voroneţ şi Rafail de la 

Agapia; am sărutat şi sfintele moştii. Apucat-am în 
zilele noastre părinţi nalţi la bunătăţi şi podvig şi 
plecaţi la smerenie adâncu: Părintele Chiriac de la 
Bisericani (...), Chiriac de la Tazlău, Epifanie de la 
Voroneţ, Partenie de la Agapia, loan de la Râşca 
arhiepiscopul cel sfânt şi minunat, Inochentie de la 
Probota (...). 

Că Dumnezeu, Sfinţia Sa, nici un neam de ro- 
dul omenesc pe pământ nu lasă nepartinic de darul 
Sfinţiei Sale. Că peste tot au atins mila Sa şi-a des- 
chis tuturor uşa de spăsenie...” (Viaţa şi Petrecerea 
Sfinților. Proloage, laşi, 1682-1686, f. 151v.). 

Cinstea adusă unor sfinţi din neamul românesc 
a determinat Sinodul Bisericii Ortodoxe Române 
să inițieze canonizarea cu cinstire locală a acestora şi 
să hotărască generalizarea cinstirii pe 28 februarie 
1950, şi să hotărască generalizarea cinstirii în toată 
Patriarhia Română a unor sfinţi cu moaşte la noi în 
țară: Sf. Muceniţă Filofteia, Sf. Cuv. Nicodim cel 
Sfinţit, Sf. Mc. loan cel Nou de la Suceava, Sf. Cuv. 
Grigorie Decapolitul, Sf. Cuv. Parascheva de la Iaşi 
şi Sf. Cuv. Dimitrie cel Nou din Basarabi. În anul 
1955, luna octombrie, Sfântul Sinod a proclamat ofi- 
cial canonizarea noilor sfinţi români şi inaugurând 
oficial cultul acestora; totodată s-a proclamat şi gene- 
ralizarea cultului pentru sfinţii cu moaşte la noi în 
țară. La această bucurie duhovnicească s-a adăugat 
hotărârea Sfântului Sinod al Bisericii Ortodoxe Ro- 
mâne din 20 iunie 1992, privind canonizarea şi gene- 
ralizarea cultului altor sfinţi români; în aceeaşi şe- 
dinţă a Sfântului Sinod s-a hotărât şi proclamarea 
solemnă a generalizării cultului sfinţilor români cano- 
nizaţi în anul 1950 şi proclamaţi cu cinstire locală 

în anul 1955. În aceeaşi şedinţă, Sfântul Sinod a ho- 
tărât proclamarea instituirii „Duminicii Tuturor 
Sfinţilor Români”, prăznuită în prima duminică de 
după Duminica Tuturor Sfinţilor. 

Sfinţii români ale căror vieţi sunt expuse în 
această lucrare au fost canonizaţi de Sfântul Sinod 
al Bisericii noastre în anii 1992 (Sf. Ierarh Leontie 
de la Rădăuţi, Sf. Cuv. Daniil Sihastrul, Sf. Voie- 
vod Ştefan cel Mare, Sf. Cuv. Teodora de la Sihla, 
Sf. loan lacob de la Neamţ), 1997 (Sf. Ierarh Petru 
Movilă; proclamarea oficială a canonizării a avut 
loc în anul 2002), 2005 (Sf. lerarh Dosoftei, Mitro- 
politul Moldovei), 2007 (Sf. Ierarh Varlaam, Mitro- 
politul Moldovei) şi în 2008 (Sf. Cuv. Iosif şi Chiriac 
de la Bisericani, Sf. Cuv. Simeon şi Amfilohie de la 
Pângăraţi, Sf. Cuv. Rafail şi Partenie de la Agapia, 
Sf. lerarh loan de la Râşca şi Secu, Sf. Cuv. Iosif de 
la Varatic şi Sf. Cuv. Chiriac de la Tazlău). După cum 
se observă, în lucrarea de faţă sunt cuprinse numai 
vieţile sfinţilor care s-au născut în Mitropolia Mol- 
dovei şi Bucovinei (cu excepţia Sf. Cuv. Onufrie de 
la Vorona), dorind prin aceasta ca binecredincioşii 
creştini să cunoască mai bine viaţa lor sfântă, faptele 
bune şi credinţa statornică în Dumnezeu. 

Este o bucurie şi nădejde duhovnicească pentru 
noi, cei de astăzi, să avem rugători înaintea tronului 
Preasfintei Treimi sfinţi din neamul nostru românesc, 
care au sfinţit pământul Moldovei, iar acum sunt 
„casnici” ai lui Dumnezeu. Pentru fiecare creştin, 
experienţa vieţii sfinţilor pe care ne-o propovăduieşte 
Sfânta Biserică este o luminoasă pildă şi o călăuză 
sigură către Împărăţia Cerurilor. Din vieţile sfin- 
ților, din răbdarea şi dragostea lor, din nevoinţele şi 

biruinţele duhovniceşti, din dobândirea asemănării 
cu Hristos-Domnul, învăţăm şi noi cum să luptăm 
cu ispitele, cum să cucerim virtuțile şi să devenim 
bineplăcuţi înaintea lui Dumnezeu. 

Sf. loan Gură de Aur aduce mereu în faţa credin- 
cioşilor chipuri ale sfinţilor, îndemnându-i să le ur- 
meze pilda, căci, zice el, cel mai bun mod de a-i cinsti 
pe sfinţi este imitarea lor. lar Fericitul Augustin 
spune: „Dacă-i iubim pe sfinţi, să-i imităm”. 

Cu credinţă statornică în iubirea sfinţilor pentru 
noi şi îndrăzneala lor către Dumnezeu, le cerem sfin- 
ților români să se roage lui Hristos-Dumnezeu pentru 
mântuirea noastră, să se roage Mântuitorului Hristos 
să ne dea nouă cele de folos în viaţa aceasta şi feri- 
cirea veşnică. 


Arhim. Emilian Nica 
12 februarie 2009 

Sfântul lerarh Leontie, 
Episcopul Rădăuţilor 
(1 iulie) 


Acest sfânt purtător de Dumnezeu, Leontie, s-a 
născut din părinți dreptmăritori creştini, în oraşul 
Rădăuţi, la începutul secolului al XV-lea. Încă din 
pruncie, mergând cu părinţii săi la biserică, a fost cu- 
prins de o mare dragoste faţă de casa lui Dumnezeu, 
unde, mai apoi, asculta zilnic cu toată luarea aminte 
întreaga slujbă, căutând să se apropie cât mai mult 
sufleteşte de sfinţiții slujitori, de Cuvioşii Părinţi şi 
de ostenitorii de la această biserică voievodală. 

Părinţii din obştea Catedralei, văzându-l cu atâta 
dragoste pentru casa lui Dumnezeu şi pentru sfin- 
tele slujbe, l-au primit în obştea lor, unde fericitul 
Leontie arăta râvnă şi smerenie în toate. 

Pentru viaţa lui duhovnicească a fost călugărit, 
primind numele de Lavrentie. Râvna lui pentru nevo- 
inţele duhovniceşti sporea tot mai mult. Luând bine- 
cuvântare de la stareţul obștii, s-a îndreptat către 
un loc retras, nu departe de Putna, unde erau câţiva 
sihaştri. Mitropolitul Moldovei de atunci, Iosif Muşat, 
aflând de această vatră sihăstrească cu rânduială 
preafrumoasă, a mers şi a sfinţit biserica acelui schit 
şi, odată cu aceasta, a hirotonit în preot pe Cuviosul 
Lavrentie, numindu-l tot atunci egumen, potrivit do- 
rinţei acelei obşti. Aici, în această cuvioasă obşte, vine 

să se nevoiască şi Cuviosul Daniil Sihastrul, sub po- 
vaţa părintelui său duhovnicesc Lavrentie. 
Infiinţându-se scaun episcopal la Rădăuţi, în tim- 
pul lui Alexandru cel Bun, nu după multă vreme 
de la întemeierea Episcopiei Rădăuţilor, Cuviosul 
Lavrentie este chemat la această înaltă vrednicie 
şi răspundere de ierarh. Primind harul arhieriei, din 
ascultare, lasă locul unde s-a nevoit, însă nu a în- 
cetat nici o clipă nevoinţele sihăstreşti, în chilia săla- 
şului său episcopal. A hirotonit preoţi şi diaconi, a 
sfințit biserici şi a vegheat la păstrarea rânduielilor 
canonice, păzind scumpătatea şi pogorământul în 
toate cele rânduite de Biserica lui Hristos, spre fo- 
losul cel mântuitor al păstoriţilor săi sufleteşti. 
După ani mulţi de arhipăstorie, simțindu-se slă- 
bit cu trupul, s-a retras din scaunul arhieresc, reîn- 
torcându-se la mănăstirea sa, Laura. Aici, a primit 
schima cea mare, luând numele de Leontie, nevoin- 
du-se zi de zi şi ducând cu adevărat viaţă de înger 
în trup, până la trecerea sa la cele veşnice. 
Cunoscând dinainte sfârşitul vieţii sale pămân- 
teşti, a chemat întreg soborul pentru a da ultimele 
sale poveţe părinteşti. A rânduit ca egumen al acestei 
sfinte mănăstiri pe cel mai apropiat ucenic al său, 
pe Cuviosul Daniil Sihastrul, şi, binecuvântându-l, 
a adormit în Domnul întru nădejdea învierii şi a vie- 
ţii veşnice. Credincioşii şi fiii lui duhovniceşti veneau 
la mormântul său primind binecuvântare şi tămă- 
duiri de tot felul de boli. Curând a fost dezgropat şi 
dus la Rădăuţi, potrivit dorinţei credincioşilor. La 
racla moaştelor sale venea multă lume, din împreju- 
rimi şi chiar de la mari depărtări, cunoscând darul 
lui Dumnezeu care se revărsa cu prisosinţă asupra 

celor care se rugau cu credinţă. În anul 1631, racla 
cu sfintele sale moaşte a fost răpită de năvălitori 
străini, cum menţionează cronicile, fără să se ştie, nici 
până în ziua de azi, locul unde ele au fost depuse. 

Amintirea faptelor sale minunate a rămas din 
generaţie în generaţie, până astăzi. Satul Laura, 
unde a fost mănăstirea în care s-a nevoit Sfântul 
Leontie pe când era egumen, înainte de a fi chemat 
la treapta arhieriei, îi poartă numele; acest nume de 
Laura era numele acelei mănăstiri. Cu rugăciunile 
Sfântului lerarh Leontie, Doamne lisuse Hristoase, 
Fiul lui Dumnezeu, miluieşte-ne şi ne mântuieşte 
pe noi. Amin. 


Tropar, glas 8 


Cu ostenelile nevoinţelor duhovniceşti toată viaţa 
ţi-ai petrecut-o şi, primind vrednicia arhieriei, cu sme- 
renie şi cu frică de Dumnezeu ai slujit Biserica lui 
Hristos, pe Care roagă-L, Sfinte lerarhe Leontie, să 
mântuiască sufletele noastre. 


Condac, glas 3 


Pe ierarhul lui Hristos, vasul cel preaales al Du- 
hului Sfânt, care cu înţelepciune şi smerenie s-a ne- 
voit cu privegherea sihăstriei şi cu povăţuirea celor 
încredinţaţi lui pe calea mântuirii, pe Sfântul Ie- 
rarh Leontie, cu cântări duhovniceşti lăudându-l, îl 
cinstim. 

Sfântul Ierarh Varlaam, 
Mitropolitul Moldovei 
(30 august) 


Sfântul Mitropolit Varlaam a păstorit Mitro- 
polia Moldovei între anii 1632 şi 1653, în timpul 
domnitorilor Alexandru Iliaş, Miron Barnovschi, 
Moise Movilă şi Vasile Lupu. Provenind dintr-o fa- 
milie de răzeşi, care se numea Moţoc, din Borceşti, sat 
dispărut situat lângă Târgu-Neamţ, Mitropolitul 
Varlaam s-a născut în jurul anului 1590. Numele 
său de botez a fost Vasile. Din tinereţe şi-a îndrep- 
tat paşii spre Schitul Zosim de pe valea pârâului Secu, 
unde a învăţat carte şi limbile slavonă şi greacă. Pe 
aceeaşi vatră, vornicul Nestor Ureche şi soţia sa 
Mitrofana au ctitorit, în 1602, Mănăstirea Secu, în 
care a început să funcţioneze şi o şcoală. Tânărul 
Vasile Moţoc a intrat în obştea noii mănăstiri, unde 
s-a călugărit cu numele de Varlaam. Fiind bun povă- 
vuitor, a fost numit egumen al mănăstirii. Cu multă 
osârdie, cuviosul Varlaam s-a adâncit în tainele 
cărţilor, traducând Scara (Leastviţa) Sfântului loan 
Scărarul (1618). Apoi, pentru strădaniile şi virtu- 
țile sale el a fost cinstit cu rangul de arhimandrit. 

Ajungând sfetnic de încredere al domnitorului Mi- 
ron Barnovschi, în anul 1628, arhimandritul Varlaam 
este trimis la Kiev şi Moscova, în vederea cumpă- 
rării de icoane pentru mănăstirile Dragomirna şi 
Bârnova şi pentru biserica ctitorită de domnitor în 


16 


Sfântul Ierarh Varlaam, Mitropolitul Moldovei 


Iaşi. Săvârşind aceasta, Varlaam s-a întors în ţară, 
dar primind vestea morţii Mitropolitului Anastasie 
Crimca (1629) şi pe cea a înlăturării domnului Miron 
Barnovschi, s-a retras la Mănăstirea Secu. 

In anul 1632, în timpul domniei voievodului Ale- 
xandru Iliaş, prin lucrarea lui Dumnezeu, arhiman- 
dritul Varlaam a fost chemat să păstorească Mitro- 
polia Moldovei în locul Mitropolitului Atanasie 
(1629-1632), care s-a mutat la cele veşnice şi a fost 
înmormântat la Mănăstirea Bistriţa, Neamţ. 

Noul Mitropolit unea învăţătura cu rugăciunea 
şi cuvântul înţelept cu fapta cea bună. In timpul 
păstoririi învățatului Mitropolit Varlaam, Mitropo- 
lia Moldovei s-a bucurat de mult ajutor din partea 
binecredinciosului domnitor Vasile Lupu. Sprijinit 
şi de Sfântul Mitropolit Petru Movilă al Kievului, 
Mitropolitul Varlaam a înfiinţat prima tipografie 
românească din Moldova, în anul 1640, pe care a 
instalat-o la Mănăstirea „Sfinţii Trei Ierarhi” din 
Iaşi. Inţelept apărător al dreptei credinţe şi al uni- 
tății Bisericii Ortodoxe în vremuri tulburi, Mitropo- 
litul Varlaam s-a ocupat îndeaproape de organizarea 
Sinodului de la Iaşi din anul 1642, care a îndreptat 
şi aprobat Mărturisirea de credință alcătuită de Mi- 
tropolitul Petru Movilă al Kievului în 1638, pentru 
a da clerului şi credincioşilor ortodocşi o călăuză în 
lupta lor împotriva rătăcirilor de la Sfânta Tradiţie 
a Bisericii. 

Vrednicul Mitropolit Varlaam al Moldovei era 
prețuit atât în ţară, cât şi în afara ei. Astfel, pentru 
evlavia şi înțelepciunea sa, Mitropolitul Varlaam s-a 
numărat, în anul 1639, între cei trei candidaţi pro- 
puşi pentru ocuparea scaunului de Patriarh ecume- 
nic al Constantinopolului. Ca un păstor bun şi harnic, 

Mitropolitul a tipărit la laşi mai multe cărți de slujbă 
şi de apărare a credinţei ortodoxe, şi anume: Caza- 
nia, Cele şapte taine, Răspunsul împotriva catehis- 
mului calvinesc, Pravila, Paraclisul Născătoarei de 
Dumnezeu şi altele. 

Lucrarea sa intitulată Cazania sau Carte romă- 
nească de învățătură la duminicile de peste an, la 
praznice împărăteşti şi la sfinți mari (1643) a fost 
prima carte românească tipărită în Moldova, numă- 
rându-se până astăzi între cele mai de seamă scri- 
eri din istoria vechii culturi româneşti. Ea s-a răs- 
pândit în toate provinciile româneşti, dar mai ales 
în Transilvania, unindu-i în cuget şi credinţă pe ro- 
mânii de pe o parte şi de alta a munţilor Carpaţi. În 
timpul păstoririi Mitropolitului Varlaam al Mol- 
dovei a fost zidită frumoasa biserică a Mănăstirii 
„Sfinţii Trei lerarhi” din laşi, ctitoria cea mai de 
seamă a domnitorului Vasile Lupu. În această bise- 
rică, sfinţită în anul 1639, Mitropolitul Varlaam 
slujea adeseori şi binevestea Evanghelia lui Hristos 
cu râvnă şi înţelepciune. În anul 1641, în această 
biserică, evlaviosul Mitropolit Varlaam a aşezat 
moaştele Cuvioasei Parascheva, dăruite domnitoru- 
lui Vasile Lupu de Patriarhul ecumenic Partenie 
de la Constantinopol, în semn de recunoştinţă pentru 
ajutorul oferit de el acesteia. Prin evlavia sa, Mi- 
tropolitul Varlaam a sporit mult în rândurile cre- 
dincioşilor cinstirea Sfintei Cuvioase Parascheva. 
Pentru a întări credinţa ortodoxă şi a-i lumina pe 
tineri, Mitropolitul Varlaam l-a îndemnat pe domni- 
torul Vasile Lupu să întemeieze, la laşi, prima 
şcoală de grad înalt din Moldova, după modelul Aca- 
demiei duhovniceşti de la Kiev, înfiinţată acolo de 

Sfântul Ierarh Petru Movilă. Noul aşezământ de 
cultură din Moldova, în care se preda în limbile 
greacă, slavonă şi română, a fost întemeiat în anul 
1640, în incinta Mănăstirii „Sfinţii Trei Ierarhi” 
din laşi, având la început şi profesori trimişi de 
Mitropolitul Petru Movilă al Kievului, ca semn că 
nu şi-a uitat patria sa, Moldova. 

După ce domnitorul Vasile Lupu a pierdut sca- 
unul domnesc, în anul 1653, Mitropolitul Varlaam, 
dornic de linişte şi de rugăciune, s-a retras la mănăsti- 
rea sa de metanie, Secu, după cum mărturiseşte 
cronicarul Miron Costin. 

Vrednicul Mitropolit a mai trăit patru ani, în 
smerenie, în rugăciune şi în vieţuire sfântă, strămu- 
tându-se la veşnicele locaşuri spre sfârşitul anului 
1657. Toate cele agonisite în timpul vieţii sale le-a 
dăruit Mănăstirii Secu. Marele Mitropolit Varlaam 
al Moldovei a fost înmormântat în zidul de miazăzi 
al bisericii Mănăstirii Secu. 

Pentru râvna sa în apărarea dreptei credinţe, 
pentru vieţuirea sa sfântă şi pentru lumina duhov- 
nicească pe care a dăruit-o poporului român drept- 
credincios, la propunerea Sinodului Mitropolitan al 
Mitropoliei Moldovei şi Bucovinei, pe data de 12 fe- 
bruarie 2007, Sfântul Sinod al Bisericii Ortodoxe 
Române l-a înscris în rândul sfinţilor din calendar 
pe învățatul Mitropolit Varlaam al Moldovei, cu zi 
de pomenire pe 30 august. 

Sfintele sale moaşte au fost aşezate în biserica 
mare a Mănăstirii Secu, unde toţi dreptmăritorii 
creştini se pot închina, cerându-i să mijlocească cu 
rugăciunile sale pentru noi înaintea tronului Sfin- 
tei Treimi. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mân- 
tuieşte pe noi. 


Tropar, glas 1 


Vrednic slujitor al lui Hristos şi înţelept apă- 
rător al dreptei credințe, mare cinstitor al Sfintei 
Cuvioase Parascheva şi credincios luminător al nea- 
mului românesc, Sfinte lerarhe Varlaam, roagă pe 
Hristos Dumnezeu să ocrotească şi să mântuiască 
sufletele noastre. 


Condac, glas 8 


Cu dumnezeieştile învățături strălucind, Părinte 
Sfinte, ai păstorit Biserica neamului tău şi ai tâl- 
cuit Evanghelia lui Hristos. Pentru aceasta, te-ai 
arătat, Sfinte lerarhe Varlaam, ca un mare apărător 
al dreptei credinţe. 

Kievului, Galiției şi al întregii Rusii Mici 
(22 decembrie) 


Acest Sfânt Ierarh de neam român s-a născut la 
Suceava, pe 21 decembrie 1596, ca fiu al lui Simion 
Movilă — mai târziu, domn în Muntenia şi în Mol- 
dova -— şi al soţiei sale, Marghita, călugărită sub nu- 
mele Melania. Petru era deci strănepotul lui Petru 
Rareş (1527-1538; 1541-1546), bunicul său loan fiind 
căsătorit cu fiica lui Rareş. De mic copil a învăţat 
carte şi a fost educat în frica de Dumnezeu, mai 
ales că îl avea drept unchi pe Gheorghe, Mitropo- 
litul Moldovei, care împreună cu un alt unchi al său, 
Ieremia, domn al Moldovei, a ctitorit Mănăstirea 
Suceviţa. Îi plăcea să meargă la mănăstirile buco- 
vinene, şi în special la moaştele Sfântului Ioan cel 
Nou, sfânt la care a avut evlavie toată viaţa. 

După moartea tatălui său, în 1607, tânărul fiu 
de domn, dimpreună cu mama şi fraţii săi, a pribe- 
git în Muntenia, aşezându-se apoi în Polonia, unde 
familia viitorului ierarh avea mulţi cunoscuţi, dacă 
nu chiar rude. Aici şi-a continuat studiile la şcoala 
ortodoxă a „Frăţiei” din Lvov (Lemberg), sub îndru- 
marea unui diacon foarte iscusit, de la care a învăţat 
nu numai teologia, ci şi multe limbi străine (sla- 
vonă, ucraineană, polonă, lituaniană şi franceză, 
dar în special limbile greacă şi latină, de care era 

foarte pasionat). Nu se ştie exact, dar se presupune 
că a studiat şi la Academia (laică) din Lvov, unde 
şi-a aprofundat cunoştinţele de limbi străine şi de 
filosofie, pentru că nu le putea învăţa la fel de bine 
în altă parte. În cele din urmă, după cum se ştie, a 
făcut cursuri şi la Sorbona, unde se preda tot în 
limba latină. 

După obiceiul vremii, ca fiu de nobil, a trebuit 
să facă şi studii militare, devenind astfel, încă de 
tânăr, subofițer în armata poloneză. Ca militar, par- 
ticipă în 1620 la lupta de la Ţuţora-laşi, în care 
alianța româno-turcească învinge alianţa moldo-po- 
loneză, iar în 1622 ia parte la luptele de la Hotin. 
Totuşi nu va folosi prea mult elanul său de tânăr 
ostaş în apărarea intereselor Regatului Polonez, în 
scurt timp se va dovedi un şi mai iscusit ostaş în 
apărarea Ortodoxiei amenințate de prozelitismul 
catolic şi calvin. Situaţia ortodocşilor din Ucraina de 
atunci era foarte gravă, mai ales în timpul fanati- 
cului rege Sigismund al III-lea, care a lipsit Ortodo- 
xia de dreptul la existenţă, confiscând astfel multe 
biserici şi chiar averile personale ale ortodocşilor. 

Nemaiputând suporta aceste lucruri, tânărul 
Petru se retrage în 1622 în partea de est a Regatului 
Poloniei, îşi cumpără o casă şi ceva pământ la Ru- 
bejovka, nu departe de Kiev, unde ctitoreşte o bise- 
rică de lemn cu hramul „Sfântul loan cel Nou de la 
Suceava”. Deşi mergea destul de des la Lavra Pe- 
cerska' la sfintele slujbe, prefera să stea mai mult în 
acel sat să se roage şi să citească foarte mult, du- 
când o viaţă contemplativă. După cinci ani petrecuţi 


“a Peşterilor. 

în studiul Sfintei Scripturi şi al Sfinţilor Părinţi, 
intră în obştea Lavrei Pecerska unde, în noiembrie 
1627, a fost călugărit cu acelaşi nume de Petru, iar 
după numai câteva luni devine egumen, fiind ridi- 
cat la treapta de arhimandrit la doar 31 de ani. Pe 
atunci, Ucraina de astăzi făcea parte din Regatul 
Catolic al Poloniei, condus de regele Sigismund al 
III-lea, care-i prigonea pe ortodocşi. Totuşi acesta a 
confirmat alegerea lui Petru Movilă ca stareţ la Kiev. 
Alegerea făcută de obştea Lavrei Pecerska, pe atunci 
stavropighie a Patriarhiei Ecumenice, a fost confir- 
mată şi de Patriarhul Kiril Lukaris al Constantino- 
polului. 

Acest mare stareţ, chiar din primii ani de călu- 
gărie la Lavra Pecerska şi până în ultimul moment 
al vieţii sale, a purtat în ascuns pe sub hainele obiş- 
nuite o cămaşă ţesută din păr foarte aspru ce avea 
presăraţi pe dinăuntru nişte nasturi de fier. Mai 
purta pe trup un brâu, tot din fier, cu dinţi ascuţiţi de 
la care a avut multe răni care îi umflau trupul de- 
seori. Se ruga foarte mult, făcea multe metanii şi 
vărsa râuri de lacrimi. Cu toate acestea, nevoinţța 
nu l-a împiedicat de la activitatea cărturărească şi 
administrativă pe care se angajase să o facă spre 
binele Ortodoxiei. În doar cinci ani de stăreţie la 
Pecerska Lavra, Arhimandritul Petru a desfăşurat 
o bogată activitate bisericească şi culturală, tipă- 
rind mai multe cărți cu rostul de a apăra Ortodoxia în 
faţa prozelitismului catolic, care a început să pusti- 
ască aceste pământuri imediat după „Unirea de la 
Brest-Litovsk” din 1596. În 1633 pune bazele unui co- 
legiu, întâi la Lavra, apoi la Mănăstirea Bratska, din 
care se va dezvolta vestita Academie Duhovnicească 

de la Kiev. A pus la dispoziţia Academiei şi domeniile 
sale de la Rubejovka, pe care le cumpărase înainte 
de călugărie. 

Pe 16 august 1628 semnează declaraţiile Sinodu- 
lui Ecleziastic de la Kiev în care erau condamnaţi 
clericii care au aderat la Uniaţia din 1596. A spriji- 
nit în 1632 alegerea ca rege al Poloniei a lui Wladis- 
lav I, în 1632, care a recunoscut drepturile eparhiilor 
Ortodoxe din Mitropolia Kievului şi a menţinut 
„Frăţiile Ortodoxe”. 

Murind bătrânul Mitropolit lov Boreţki, Bunul 
Dumnezeu a rânduit ca Arhimandritul Petru să fie 
ales Mitropolit al Kievului, Haliciului (Galiţia) şi a 
toată Rusia Mică (Ucraina). Aceasta datorită originii 
sale voievodale, dar mai ales pregătirii sale teologice 
şi sprijinului celor care îl cunoşteau şi care vedeau 
în el salvarea Ortodoxiei amenințate de iezuiţii la- 
tini. A fost hirotonit în arhiereu pe 28 aprilie 1633 
de un sobor condus de Patriarhul Teofan al lerusali- 
mului ca delegat al lui Kiril Lukaris, Patriarhul Ecu- 
menic de atunci. 

Ca Mitropolit al Bisericii Ortodoxe ucraino-ruse 
din Polonia, timp de 13 ani, a desfăşurat o intensă 
activitate bisericească şi culturală, mai ales în do- 
meniul tipăririi de cărţi bisericeşti, cunoscându-se 
peste 50 de cărţi îngrijite de el. 

Printre cărţile de slujbă, cea mai importantă 
este Fvhologhiul sau Trebnicul (1646), care conţine 
o parte originală, şi anume explicarea sensurilor li- 
turgice şi dogmatice ale slujbelor, precum şi felul cum 
să se pregătească preoţii pentru săvârşirea lor. 
Alte cărţi de slujbă tipărite de el sunt: Lifurghieru/ 

(1629), Fvangheharul (1636), Apostolul (1638), Psal- 
tirea (1640). 

Dintre cărţile de apărare a Ortodoxiei, amintim 
Lithos (1644), în care combate primatul papal şi Fi- 
lioque printr-o expunere irenică şi obiectivă a dog- 
melor ortodoxe. 

Cea mai importantă lucrare a acestui sfânt ierarh 
este Mărturisirea Ortodoxă (Pravoslavnica mărtu- 
risire), revizuită şi corectată de Meletie Sirigul, cel 
mai învăţat teolog grec al secolului al XVII-lea, 
prezent la Sinodul de la Iaşi, care s-a ţinut în tra- 
peza Mănăstirii „Sfinţii Trei Ierarhi” şi la care au 
participat delegaţi ai Patriarhiei Ecumenice, ai Bi- 
sericii din Kiev şi ai Bisericii Moldovei, în frunte cu 
Mitropolitul Varlaam. Recunoaşterea acestei lucrări 
de către Sinodul Constantinopolitan în 1643 a fă- 
cut din ea o Mărturisire a întregii Biserici Răsări- 
tene. A fost semnată la început de Patriarhul Ecu- 
menic Partenie 1 şi, ulterior, şi de Patriarhii Alexan- 
driei, Antiohiei şi Ierusalimului. A fost tipărită în 
greaca populară în 1677, la Amsterdam, şi pentru 
prima oară în româneşte, la Buzău, în 1691, tra- 
dusă de Radu şi Ştefan Greceanu. Mult timp a fost 
folosită ca manual în şcolile teologice din Rusia şi 
din Ţările Române, iar unii ierarhi importanţi ai 
Bisericii de Răsărit, cum ar fi Patriarhii Nectarie 
al Ierusalimului sau Adrian al Moscovei, i-au atri- 
buit chiar un caracter inspirat. 

Sfântul Ierarh Petru nu a uitat să aibă grijă de 
sfintele locaşuri, a restaurat Catedrala „Sfânta Sofia” 
din Kiev şi cele două mănăstiri care depindeau de 
ea, a reînnoit biserica mare a Lavrei Pecerska, a 

restaurat din temelie Biserica Spasa, ctitorită de 
Cneazul Vladimir etc. A îndrumat viaţa religioasă 
din eparhie conform rânduielilor bisericeşti. 

A împletit rugăciunea cu cultura, acordând o 
atenţie deosebită Academiei duhovniceşti din Kiev; 
corpul profesoral era recrutat din membrii Frăției 
Ortodoxe, această şcoală fiind cea mai veche insti- 
tuţie de învăţământ universitar la slavii ortodocşi. 

Deşi departe de plaiurile natale, marele ierarh 
al Kievului n-a uitat de poporul român din care a 
provenit şi l-a ajutat ori de câte ori a fost nevoie. De 
pildă, el a trimis tipografii la Târgovişte, Câmpulung 
şi la Govora, iar la laşi, pe lângă tipografie, a tri- 
mis şi patru profesori pentru noua Academie înfiin- 
țată de drepteredinciosul domn Vasile Lupu, după 
modelul celei de la Kiev. În 1645 vine la Iaşi şi bine- 
cuvântează căsătoria fiicei lui Vasile Lupu Maria 
cu nobilul polonez lanusz Radziwill. 

Pe frontispiciul multora dintre tipăriturile sale 
se găseşte stema Movileştilor sau a Ţărilor Române, 
unde domniseră membri ai familiei Movileştilor. El 
însuşi se intitula „fiu al voievodului Ţării Moldovei” 
sau „fiu de domn moldovean”, ca expresie a dragostei 
faţă de neamul din care descindea. 

După o păstorire de 13 ani, la vârsta de 50 de 
ani, în ziua de 22 decembrie 1646, ierarhul român 
a trecut la Domnul, fiind înmormântat în biserica 
mare a Mănăstirii Pecerska. Prin testament, şi-a lă- 
sat întreaga agoniseală a vieţii pământeşti pentru 
restaurarea de biserici, înfiinţarea de şcoli şi în- 
treţinerea lor. 

Pentru viaţa sa aleasă şi slujirea jertfelnică a Bi- 
sericii Mântuitorului nostru Iisus Hristos, Mitropolitul 

Petru Movilă al Kievului a fost canonizat de Bise- 
rica Ortodoxă din Ucraina în luna decembrie 1996. 

În anul 1997, conform tradiţiei Bisericii Orto- 
doxe, Sfântul Sinod al Bisericii Ortodoxe Române 
şi-a însuşit această canonizare, cinstind între sfin- 
ţii ei şi pe ierarhul de neam român, Sfântul Petru 
Movilă. In anul 2002, acelaşi Sfânt Sinod a hotărât 
ca ziua de pomenire a Sfântului Ierarh Petru Movilă, 
în calendarul ortodox român, să fie data de 22 decem- 
brie, ziua trecerii sale la Domnul. 

Pe 13 octombrie 2002, cu prilejul împlinirii a 360 de 
ani de când s-a ţinut Sinodul de la Iaşi (1642-2002), a 
fost proclamată solemn canonizarea Sfântului le- 
rarh Petru Movilă în faţa mulțimilor de pelerini veniți 
la hramul Sfintei Cuvioase Parascheva, din România 
şi de peste hotare. Icoana Sfântului a fost arătată 
clerului şi poporului în timp ce se cânta troparul 
său. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mân- 
tuieşte pe noi. Amin. 


Tropar, glas 4 


Apărătorule şi mărturisitorule al Ortodoxiei, lu- 
minătorule al neamurilor, fiule al Moldovei şi pă- 
rinte al Ucrainei, Sfinte lerarhe Petru, mult nevoito- 
rule, roagă-te lui Hristos Dumnezeu să ne apere 
credinţa şi să mântuiască sufletele noastre. 


Condac, glas 8 


Vestitorul Ortodoxiei şi apărătorul credinţei, 
Arhiereul lui Hristos, Petru al Kievului să se 

cinstească după vrednicie, că patria şi neamul le-a 
lăsat, dar nu le-a uitat, de cele lumeşti s-a lepădat, 
pe cele cereşti şi veşnice dobândindu-le; de aceea se 
bucură el împreună cu ceata ierarhilor mărturi- 
sitori ai credinței. 

Mitropolitul Moldovei 
(13 decembrie) 


Sfântul Ierarh Dosoftei s-a născut în anul 1624, 
la Suceava, în familia Barilă. Părinţii săi, Leontie 
şi Misira, binecredincioşi creştini, români de neam, 
aveau rudenii în Transilvania şi în ţinutul Liovului. 
La botez, pruncul a primit numele Dimitrie, pentru 
că se născuse în preajma zilei de 26 octombrie, când 
Biserica îl sărbătoreşte pe sfântul martir din ceta- 
tea Tesalonicului de la începutul veacului al IV-lea. 

Tânărul Dimitrie Barilă a învăţat carte de la 
cei mai renumiţi dascăli din Moldova şi la şcoala Fră- 
ției Ortodoxe de la Mănăstirea „Adormirea Maicii 
Domnului” din Liov. Dăruit de Dumnezeu cu o in- 
teligenţă deosebită, şi-a agonisit încă din anii copi- 
lăriei şi ai tinereţii multă ştiinţă de carte. A studiat 
cu multă râvnă Sfintele Scripturi şi învăţăturile 
dumnezeieştilor Părinţi ai Bisericii şi a deprins cu 
mult drag meşteşugul tâlcuirii textelor sfinte în limba 
română, pentru că învățase a vorbi şi a scrie în alte 
limbi ca să transmită tezaurul sfintei Ortodoxii: 
greacă, latină, slavonă bisericească, polonă şi ucrai- 
neană. 

Pe lângă învăţătura adunată cu migală de la 
mulți dascăli, la şcoala Mănăstirii Probota a deprins şi 
învăţătura cea duhovnicească: rugăciunea, ascultarea, 

smerenia şi nevoinţele ascetice. A primit îngerescul 
chip în această sfântă mănăstire la anul 1649, cu 
numele de monah Dosoftei. lubitor de înţelepciune 
şi vrednic împlinitor al nevoinţelor călugăreşti, Cu- 
viosul Dosoftei a sporit în dragoste şi rugăciune, 
devenind părinte duhovnicesc şi începător al obștii 
de la Probota. Într-o însemnare în limba română, 
el scrie, la 14 septembrie 1649: „leromonah Dosoftei 
de la Probota, feciorul lui Leontar Barilovici”, iar ală- 
turi, în limba greacă: „Dositheos, ieromonah, fiul lui 
Leontar Barila şi al Misirei”. 

Timp de mai mulţi ani, învățatul egumen i-a 
călăuzit pe monahi la Hristos, întărindu-i în buna 
nevoinţă şi în cunoaşterea Sfintei Scripturi. A dez- 
voltat mult şcoala Mănăstirii Probota şi a crescut 
mulţi ucenici luminaţi, aducând în obştea sa o ade- 
vărată înnoire duhovnicească. 

Datorită prestigiului său de cărturar şi virtu- 
ților care-i luminau chipul şi faptele, ieromonahul 
Dosoftei este chemat de Dumnezeu la slujirea arhie- 
rească. În anul 1658 este episcop de Huşi, după un 
an trece în scaunul vlădicesc de la Roman, iar în 
1671 este ales mitropolit al Moldovei. Blând şi sme- 
rit, înaltul ierarh îi uimea pe toţi prin înțelepciune 
şi bunătate. Cronicarul lon Neculce îl descrie astfel: 
„Acest Dosoftei mitropolit nu era om prost (simplu) 
de felul lui. Şi era neam de mazâl. Prea învăţat, 
multe limbi ştia: elineşte, sloveneşte, şi altă adâncă 
carte şi-nvăţătură. Deplin călugăr şi cucernic, şi 
blând ca un miel. În ţara noastră, pe ceasta vreme 
nu este om ca acela”. 

Iubitor şi trăitor al dreptei credințe, purtător 
de grijă faţă de păstoriţii săi în vremuri „nepaşnice 

pentru ţară”, cu dese schimbări de domnii, Sfântul 
Mitropolit Dosoftei al Moldovei şi-a împlinit misiu- 
nea pastorală prin punerea în lucrare a darurilor 
pe care i le-a dat Dumnezeu din belşug: traducerea 
şi tipărirea de carte sfântă în limba română. În li- 
niştea chiliei sale din patria natală sau în pribegie, 
sfântul a dăruit Bisericii şi neamului românesc lu- 
crări de mare valoare. Primele cărți tipărite au fost 
Psaltirea în versuri şi Acatistul Născătoarei de Dum- 
nezeu (Uniev, 1673). Înţelegând în Duhul Sfânt 
poezia psalmilor, i-a transpus în versuri româneşti, 
ca să apropie tot mai mult de sufletul poporului co- 
moara de lumină şi de har a cuvântului dumneze- 
iesc. Recunoscut ca autoritate teologică, a revizuit 
traducerea făcută de spătarul Nicolae Milescu la 
Vechiul Testament, text care va fi inclus în Biblia 
de la Bucureşti, din 1688. 

In toamna anului 1673, a plecat în pribegie în 
Polonia, din cauza schimbărilor de domn în ţară şi 
a convingerilor sale antiotomane. În 1674, a fost în- 
locuit în scaunul mitropolitan de la Iaşi cu Teodosie, 
Episcopul de Roman. În anul următor, Mitropolitul 
Dosoftei este readus în demnitatea sa chiriarhală, iar 
Teodosie se retrage la Mănăstirea Bogdana şi peste 
puţină vreme va cunoaşte moarte martirică. 

După refacerea tipografiei de la Iaşi, Mitropo- 
litul Dosoftei a tipărit noi cărți de slujbă şi de în- 
văţătură în limba română: Dumnezăzasca Liturghie 
(1679 şi 1683), Psaltirea de-nţăles (1680), cu text 
paralel în română şi slavonă, Molhitvănic de-nţă les 
(1681). Între anii 1682-1686 a tradus după izvoare 
greceşti şi slavone şi a tipărit în limba română Via- 
ţa şi petrecerea sfinților, în patru volume. Lucrarea 

a rămas neterminată din cauza plecării sale forțate 
în Polonia. Această carte deosebit de necesară pentru 
misiunea Bisericii arată darul de mare cărturar al 
Mitropolitului Dosoftei, dar şi dragostea sa pentru 
sfinţi şi pentru sfinţenie. De aceea, el scrie despre 
sfinţii cuvioşi români pe care i-a cunoscut personal 
şi despre alţii pe care poporul îi venera cu multă 
evlavie: „Dară tocma şi din rumâni mulţi sfinţi 
sânt, carii am şi vădzut viaţa şi traiul lor, dară nu 
s-au căutat, fără numai Daniil de Voroneţ, şi Rafail 
de Agapia, i-am sărutat şi svintele moştii. Apuca- 
t-am în dzâlele noastre părinţ nalţ la bunătăţ şi-n 
podvig, şi plecaţ la smerenie adâncă. Părintele Chi- 
riac de Beserecani, gol şi ticăloşit în munte 60 de 
ani. Şi Chiriac de Tazlău, Epifanie de Voroneţ, Par- 
tenie de Agapia. Dară loan de Râşca, arhiepiscopul 
acel svânt şi minunat, Inochentie de Pobrata şi Ista- 
tie!”. De asemenea, îl pomeneşte pe Sfântul Apostol 
Andrei încreştinătorul românilor, cu zi de prăz- 
nuire la 30 noiembrie. 

În 1686, regele polon Jan Sobieski, în campania 
sa antiotomană, a intrat în Moldova pentru a-l atrage 
de partea sa pe voievodul Constantin Cantemir. Fi- 
ind nevoiţi să se retragă, polonezii au luat cu ei mul- 
țime de pietre scumpe, odoare din aur şi argint. 
Luat ostatic împreună cu tezaurul Mitropoliei şi cu 
moaştele Sf. Ioan cel Nou, Mitropolitul Dosoftei a 
trăit ultimii ani ai vieţii sale pământeşti departe 
de ţară. Aici a continuat lucrarea sa cărturărească 
şi a păstrat mereu legătura cu ierarhii ortodocşi de 
la Moscova şi de la Kiev. Pentru a aplana conflictele 
teologice privind epicleza euharistică, mitropolitul 
moldovean a tradus din elineşte în slavo-rusă scrieri 

ale Sfinţilor Părinţi loan Gură de Aur, Efrem Sirul, 
Gherman, Patriarhul Constantinopolului, Simeon 
al Tesalonicului, argumentând astfel dreapta învă- 
ţătură a Bisericii. Păstor drept-credincios şi jertfel- 
nic, Sfântul Ierarh a îndurat cu demnitate aspri- 
mile şi lipsurile, purtând de grijă comunităţii sale 
ortodoxe care se afla în Polonia. Sfinţenia vieţii lui 
strălucea nu numai asupra fiilor duhovniceşti, chiar 
regele Jan Sobieski venea adesea la castelul de la 
Stryi, unde locuia sfântul mitropolit al Moldovei, ca 
să participe la slujbe cu familia şi să-i dea cinstirea 
cuvenită. În ciuda presiunilor care s-au făcut asupra 
lui, Sfântul Ierarh Dosoftei a refuzat trecerea la 
uniaţie şi a rămas ortodox până la trecerea sa la 
veşnicie, pe 13 decembrie 1693. Din mărturiile că- 
lugărilor care l-au însoţit în exil, aflăm că sfântul 
şi-a cunoscut vremea chemării sale de către Domnul 
la veşnicie. Blândul Ierarh Dosoftei a fost înmor- 
mântat la Biserica „Naşterea Domnului” din Jolkiew, 
astăzi în Ucraina. 

Pătimind încercări şi multe necazuri în această 
viaţă trecătoare, Sfântul Mitropolit Dosoftei al Mol- 
dovei rămâne peste veacuri un teolog al întregii 
Ortodoxii, ierarh cu viaţă sfântă şi neîntrecut învă- 
țător al dreptei credinţe în limba poporului său. 
Luminat de harul Duhului Sfânt, el a slujit cu dra- 
goste Biserica Mântuitorului Hristos, cu smerenie şi 
fapte minunate, iar acum se roagă în ceruri pentru 
mântuirea sufletelor noastre. 

Pentru viaţa sa jertfelnică şi apărarea dreptei 
credințe, pentru vieţuirea sa sfântă şi pentru lu- 
mina duhovnicească pe care a dăruit-o poporului 
român drept-credincios, la propunerea Sinodului 

Mitropolitan al Mitropoliei Moldovei şi Bucovinei, 
Sfântul Sinod al Bisericii Ortodoxe Române, în şe- 
dinţa de lucru din 5-6 iulie 2005, a înscris în rândul 
sfinţilor din calendar pe eruditul Mitropolit Dosof- 
tei al Moldovei, cu zi de pomenire pe 13 decembrie. 
In ziua de 14 octombrie 2005, la Catedrala Mitro- 
politană din laşi, cu prilejul hramului Sf. Cuv. Pa- 
rascheva, a avut loc proclamarea canonizării Sfân- 
tului Ierarh Dosoftei, Mitrpolitul Moldovei. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne pe noi! Amin. 


Tropar, glas 8 


Apărătorule al Ortodoxiei şi învăţătorule al sfin- 
țeniei, păstor blând ca un miel şi mare dascăl al Sfin- 
tei Liturghii, Părinte lerarhe Dosoftei, roagă-L pe 
Hristos Dumnezeu să mântuiască sufletele noastre. 


Condac, glas 4 


Arătatu-te-ai bun lucrător în via lui Hristos, fo- 
losind cuvântul Evangheliei Domnului la povăţuirea 
drept-credincioşilor pe calea mântuirii, ca un ade- 
vărat păstor duhovnicesc al Bisericii şi slujitor al 
oamenilor. Credinţa păzind-o şi pe credincioşi către 
Dumnezeu îndreptându-i, întăreşti nădejdea în su- 
fletele celor ce te cinstesc, fericite ierarhe Dosoftei. 

Acest Sfânt Cuvios s-a născut din părinţi drept- 
credincioşi în prima jumătate a secolului al XV-lea, 
într-un sat din ţinutul Rădăuţi, primind la Sfântul 
Botez numele de Dumitru. Din copilărie, cuprins 
de o deosebită râvnă pentru cele duhovniceşti, a pă- 
răsit casa părintească şi a trăit o vreme în obştea 
cuvioşilor părinţi de la Biserica Sfântului Nicolae 
din Rădăuţi, nevoindu-se pentru sporirea credinţei 
şi a faptelor bune, iubind foarte mult rugăciunea şi 
privegherile de toată noaptea. 

Imbogăţindu-se în cunoştinţele teologice din citi- 
rea cărţilor de slujbă şi din scrierile Sfinţilor Părinţi, 
arătând ascultare şi smerenie în toate cele încre- 
dinţate de stareţul acelei obşti călugăreşti de la Ca- 
tedrala din Rădăuţi, a primit chipul îngeresc al vieţii 
călugăreşti odată cu numele de David. 

Râvnind spre mai multe nevoinţe duhovniceşti, 
s-a îndreptat spre mănăstirea Sfântului Lavrentie, 
aproape de satul Laura de astăzi, la 30 de kilometri 
depărtare de Rădăuţi; aici ziua lucra împreună cu 
toţi ostenitorii sfintei mănăstiri, iar noaptea, în chilia 
sa, petrecea în necontenită rugăciune şi priveghere. 
Cunoscându-i râvna şi simţindu-i dorinţa neîncetată 
după Dumnezeu, cu sfatul părintelui său duhovni- 
cesc, egumenul acelei lavre i-a dat schima cea mare 
şi i-a pus numele Daniil. 

Nu după multă vreme de la primirea schimei, 
cu binecuvântarea stareţului, se retrage în codrii lo- 
cului, pe valea pârâului Viţău, azi localitatea Putna, 
unde, cu ajutorul ciobanilor şi al altor iubitori de 
viaţă duhovnicească şi cinstitori ai sihaştrilor, sapă 
într-o stâncă o chilie pe care o vedem şi astăzi, la 
un kilometru depărtare de Mănăstirea Putna. Cu- 
noscut ca mare nevoitor al sfintelor rugăciuni, Cuvi- 
osul Daniil este cercetat de mulţi credincioşi pentru 
a primi sfat şi învăţătură de trăire creştinească şi, 
mai ales, vindecare de bolile sufleteşti şi trupeşti. 
Un alt loc unde a sihăstrit Cuviosul Daniil este Stânca 
Şoimului, lângă Voroneţ. Şi aici a fost cercetat de 
credincioşi pentru folosul cel duhovnicesc. Intre ne- 
număraţii săi fii duhovniceşti care l-au cercetat, îl 
amintim pe Sfântul Voievod Ştefan cel Mare, aşa cum 
arată cronica lui lon Neculce şi alte multe însemnări 
din paginile de istorie ale neamului şi Bisericii noastre 
strămoşeşti. 

Sfântul Voievod Ştefan cel Mare, venind la chilia 
Sfântului Daniil, l-a găsit în rugăciune şi, așteptând 
să-şi termine rugăciunea, pentru a-i cere cuvânt de 
învăţătură şi mângâiere, cuvânt de încurajare în 
vremuri de restrişte pentru ţara Moldovei, a primit 
sfat şi binecuvântare de la cuviosul părinte. Tra- 
diţia spune că el l-ar fi îndemnat pe binecredinciosul 
voievod să ridice Mănăstirea Putna, în apropiere 
de chilia în care vieţuia. 

Când pomenim aceste două nume, noi, fiii Bise- 
ricii Mântuitorului Hristos, nu ştim pe care să-l 
cinstim mai mult: pe nevoitorul rugăciunii, Sfântul 
Daniil Sihastrul, sau pe viteazul apărător al credin- 
ței strămoşeşti şi al gliei străbune, Sfântul Ştefan 
cel Mare. Aceasta pentru că amândoi au fost iubitori 

deopotrivă ai rugăciunii şi ai Casei lui Dumnezeu. 
Cuvintele încrustate pe piatra de mormânt a Cuvio- 
sului Daniil, pusă de Sfântul Voievod Ştefan cel Ma- 
re: „Acesta este mormântul Părintelui nostru David, 
schimnicul Daniil”, arată legătura fiului cu părin- 
tele său duhovnicesc. De aceea şi rânduiala statorni- 
cită de Biserica noastră este ca aceşti doi bărbaţi, 
preaiubitori de Dumnezeu, să fie cinstiţi cu aleasă 
slujbă de prăznuire, întrucât amândoi au stăruit în 
rugăciune, credinţă curată şi iubire de neam. 

Nu se ştie anul în care a trecut la Domnul, însă 
după înmormântarea sa în biserica Mănăstirii Voro- 
neţ, unde i-a povăţuit multă vreme pe ostenitorii 
acelei obşti, Sfântul Cuvios Daniil Sihastrul este 
cinstit şi pomenit împreună cu Sfântul Mare Mu- 
cenic Gheorghe, ca ocrotitori ai sfintei mănăstiri. 
La mormântul său străjuieşte un sfeşnic cu lumâ- 
nare aprinsă, iar credincioşii vin mereu pentru a 
primi binecuvântare şi ajutor duhovnicesc, dobân- 
dind vindecări de bolile sufleteşti, aşa cum se arată 
în diferite scrieri până în vremea noastră. 

În cartea sa Viaţa şi petrecerea sfinților (vol. IV, 
Iaşi, 1686), Sfântul Ierarh Dosoftei, Mitropolitul Mol- 
dovei, îl aşază pe Sfântul Daniil în fruntea unui şir 
de nouă sfinţi, notând că a şi văzut moaştele sale şi 
pe ale lui Rafail de la Agapia. 

Pe peretele exterior al bisericii Mănăstirii Voro- 
neţ, deasupra uşii de intrare, pe latura de sud, este 
zugrăvit chipul Sfântului Daniil alături de cel al 
Mitropolitului Grigore Roşca, alt fiu duhovnicesc al 
său. Pe pergamentul pe care Cuviosul Daniil îl ţine 
în mână sunt scrise cuvintele: „Veniţi, fraţilor, de 
mă ascultați. Învăţa-vă-voi frica Domnului, cine este 

omul...”. Această frică de Dumnezeu, care este înce- 
putul înţelepciunii, să ne călăuzească şi pe noi în 
toate zilele vieţii. 

Pentru viaţa sa duhovnicească plină de nevoinţe 
şi de dragoste faţă de Dumnezeu, de aproapele şi de 
Țara Moldovei, pentru cinstirea din partea credin- 
cioşilor încă din timpul vieţii şi pomenirea lui ca 
sfânt după ce a trecut la Domnul, Sfântul Sinod al 
Bisericii Ortodoxe Române, printr-o hotărâre sino- 
dală de canonizare din 2 iunie 1992, a rânduit ca 
Daniil Sihastrul să fie cinstit ca sfânt şi prăznuit 
pe întreg cuprinsul Patriarhiei Române în fiecare 
an pe 18 decembrie. 

Cu ale lui rugăciuni, Doamne lisuse Hristoase, 
Fiul lui Dumnezeu, miluieşte-ne şi ne mântuieşte pe 
noi! Amin. 


Tropar, glas 8 


Întru tine, Părinte, cu osârdie s-a mântuit cel 
după chip; că luând crucea, ai urmat lui Hristos şi, 
lucrând, ai învăţat să nu se uite la trup, căci este 
trecător, ci să poarte grijă de suflet, de lucrul cel 
nemuritor. Pentru aceasta, cu îngerii împreună se 
bucură, Cuvioase Părinte Daniil, duhul tău. 


Condac, glas 3 


Viaţă îngerească ai petrecut pe pământ, pildă 
făcându-te ucenicilor tăi prin rugăciuni, posturi în- 
delungate şi privegheri, învrednicindu-te a te sălăş- 
lui în pământul celor blânzi, Sfinte Cuvioase Daniile, 
de Dumnezeu cinstitorule, podoaba sihaştrilor şi 
lauda călugărilor. 

Această floare duhovnicească şi mireasă a lui 
Hristos pe care a odrăslit-o pământul binecuvântat 
al Moldovei s-a născut pe la jumătatea secolului al 
XVII-lea, în satul Vânători — Neamţ, din părinți bine- 
credincioşi şi iubitori de Dumnezeu. Tatăl ei, Ştefan 
Joldea Armaşul, avea dregătorie ostăşească, aşa cum 
şi numele îl arată, fiind paznic al Cetăţii Neamţului 
şi armaş, adică făuritor de arme pentru cei ce apă- 
rau vestita Cetate a Moldovei. Mama sa, al cărei nume 
nu este cunoscut, se îngrijea de cele pentru casă şi 
de buna creştere, în frică de Dumnezeu, a celor două 
fiice, Teodora şi Maghiţa (Marghioliţa). 

Fiica mai tânără s-a mutat curând la Dumne- 
zeu, iar fericita Teodora a fost căsătorită de către 
părinţi, împotriva voinţei ei, cu un tânăr evlavios 
din Ismail. Neavând copii, iar sufletul Teodorei fi- 
ind rănit de dragoste pentru lisus Hristos şi arzând 
de dorinţa unei vieţi cu totul curate, închinate numai 
Lui, cei doi s-au învoit să îmbrățişeze viaţa monaha- 
lă. Marii sihaştri, vechii ei sfătuitori, ce se nevoiau 
în acea vreme prin pădurile şi munţii din ţinutul 
Neamţ, precum şi duhovnicul care îi cunoştea firea 
evlavioasă şi râvna pentru rugăciunea de taină, o 
îndemnau spre viaţa de sihăstrie. 

Astfel, fericita Teodora a îmbrăţişat cinul mona- 
hal la Schitul Vărzăreşti — Vrancea, iar după doi ani, 
soţul ei s-a călugărit în Schitul Poiana Mărului, 
primind numele de Elefterie. Aşa a binevoit Dumne- 
zeu să-i povăţuiască pe amândoi pe calea sfinţeniei 
şi a mântuirii. Fiecare călugăriţă din schit se nevoia 
cu mare râvnă pentru Hristos, însă Cuvioasa Teo- 
dora le întrecea pe toate celelalte surori cu rugăciu- 
nea, cu smerenia şi cu nevoinţa duhovnicească. 

După câţiva ani, năvălind turcii în părţile Bu- 
zăului, au dat foc Schitului Vărzăreşti. Atunci toate 
surorile din obşte s-au risipit în pădurile seculare 
din partea locului, aşteptând să treacă primejdia şi 
mânia lui Dumnezeu. La fel a făcut şi Cuvioasa Teo- 
dora, care s-a retras în munţii Vrancei împreună cu 
stareţa ei, Schimonahia Paisia, a cărei ucenică era. 
Acolo se nevoiau singure, acoperite de mâna lui Dum- 
nezeu, în post şi rugăciune, răbdând multe ispite 
de la diavoli, foame, frig şi tot felul de încercări. 

Răposând stareţa ei, fericita Teodora, în urma 
unei descoperiri dumnezeieşti, a părăsit munţii Vran- 
cei şi s-a retras în părţile Neamţului, pentru a se 
nevoi în pădurile neumblate din jurul schiturilor 
Sihăstria şi Sihla. După ce mai întâi s-a închinat la 
icoana făcătoare de minuni a Maicii Domnului de 
la Mănăstirea Neamţ, egumenul lavrei a trimis-o 
la Sihăstria să urmeze sfatul egumenului de acolo. 
Cu binecuvântarea leroschimonahului Varsanufie, 
egumenul Sihăstriei, fericita Teodora a fost încre- 
dinţată duhovnicului Pavel, care a dus-o în pustie, 
în apropierea Schitului Sihla, sfătuind-o să rămână 
acolo până la moarte, dacă va putea răbda aspri- 
mea vieţii pustniceşti, iar de nu va putea suferi 

ispitele şi frigul iernii, să se aşeze la o sihăstrie de 
călugăriţe. 

Aşa a ajuns fericita Teodora în munţii Sihlei, 
iar un sihastru milostiv i-a oferit chilia sa, care se 
afla aproape de schit şi de peştera care îi poartă nu- 
mele. Acolo s-a nevoit Cuvioasa cu bărbăţie mulţi 
ani, ostenindu-se singură în post şi rugăciuni de 
toată noaptea, în lacrimi şi răbdare, departe de lume. 
Numai Cuviosul Pavel din Sihăstria, duhovnicul 
ei, o cerceta din când în când, o mărturisea, o îm- 
bărbăta, o împărtăşea cu Sfintele Taine şi îi ducea 
cele de trebuinţă. 

După un timp, a răposat fericitul duhovnic Pavel, 
nu departe de Schitul Sihla, într-o mică colibă pust- 
nicească, iar Cuvioasa Teodora a rămas cu totul 
singură, căci nimeni nu ştia locul şi aspra ei nevoin- 
ță. Cu timpul i s-au rupt şi hainele, iar ca hrană avea 
doar măcriş, fructe de pădure şi alune. În această 
şcoală a liniştii şi nevoinţei a dobândit Cuvioasa da- 
rul rugăciunii de foc, care se lucrează în inimă, da- 
rul lacrimilor, al răbdării şi al negrăitei iubiri de 
Dumnezeu. Acum nu se mai chinuia nici de frig, nici 
de foame, nici diavolii nu o mai puteau birui, căci 
dobândise darul facerii de minuni şi era ca un dia- 
mant strălucitor în munţii Sihlei, fiind uitată de 
oameni, însă umbrită de darul Duhului Sfânt. 

Năvălind turcii să prade mănăstirile şi satele, 
au ajuns până la Sihla, iar Sfânta Teodora s-a adă- 
postit în peştera ei din apropiere. Descoperind-o 
păgânii, ea s-a rugat lui Dumnezeu s-o scape din 
mâinile lor. În clipa aceea, prin minune, s-a crăpat 
stânca din fundul peşterii, cum se vede până astăzi, 
iar fericita s-a izbăvit de moarte. În această peşteră 

s-a nevoit Sfânta Teodora în ultimii ani ai vieţii sale. 
Rugându-se neîncetat lui Dumnezeu cu rugăciunea 
cea de taină a inimii, faţa i se lumina, iar trupul i 
se ridica de la pământ, asemenea Sfintei Maria 
Egipteanca. Din timp în timp, păsările cerului îi 
aduceau în ciocurilor lor, prin voia Domnului, fărâ- 
mituri de pâine de la trapeza Schitului Sihăstria, 
iar apă bea din scobitura unei stânci din apropiere, 
numită până astăzi Fântâna Sfintei Teodora. 

Ajungând Sfânta Teodora aproape de sfârşitul 
vieţii şi cunoscând că o cheamă Hristos la cereştile 
locaşuri, unde este odihna şi desfătarea tuturor sfin- 
ilor, se ruga cu lacrimi lui Dumnezeu să-i trimită 
un preot ca s-o împărtăşească cu Preacuratele Taine. 
Astfel, cu rânduială de sus, egumenul Sihăstriei a 
observat că păsările duceau fărâmituri spre Sihla 
şi a trimis doi fraţi să vadă unde anume se duc. Călă- 
uzițţi de mâna lui Dumnezeu, fraţii au ajuns noaptea 
aproape de peştera Sfintei Teodora şi au văzut-o 
cum se ruga cu mâinile înălțate spre cer, învăluită 
în lumină ca de foc. Atunci, înfricoşându-se, au stri- 
gat, iar Cuvioasa, chemându-i pe nume, le-a cerut o 
haină ca să se acopere, şi le-a spus să coboare la Si- 
hăstria şi să aducă un duhovnic ca s-o împărtăşească 
cu Trupul şi Sângele lui Hristos. 

Călăuziţi de o lumină cerească, fraţii au mers 
repede la schit şi dimineaţa au adus la peşteră pe 
ieromonahul Antonie şi ierodiaconul Lavrentie, cu 
Sfintele Taine. După ce Sfânta Teodora şi-a făcut 
cuvenita spovedanie şi şi-a destăinuit viaţa, ostene- 
lile şi ispitele ei, a rostit Crezul, s-a închinat, a primit 
dumnezeieştile Taine şi, mulţumind lui Dumnezeu 
pentru toate, şi-a dat duhul în mâinile Lui. Apoi 


42 


Sfânta Cuvioasă Teodora de la Sihla 


părinţii au făcut slujba înmormântării şi au în- 
gropat sfântul ei trup în peşteră. Aceasta s-a petre- 
cut în al treilea deceniu al secolului al XVIII-lea. 

Trupul Sfintei Teodora a rămas tăinuit în peş- 
teră până după anul 1830, când familia domnitorului 
moldovean Mihail Sturza, care a reînnoit Schitul 
Sihla, a aşezat moaştele ei în raclă de preţ şi le-a 
depus în biserica schitului, spre închinare. Apoi, zi- 
dind o biserică nouă la moşia lui din satul Miclău- 
şeni-laşi, le-a adus în această biserică şi multă 
lume venea aici să se închine, primind ajutorul Cu- 
vioasei. În anul 1856, familia Sturza a convenit cu 
stareţul Mănăstirii Pecerska din Kiev să dea sfin- 
tele moaşte în schimbul unor veşminte preoțeşti şi 
arhiereşti. Aşa s-au înstrăinat moaştele Sfintei 'Teo- 
dora din patria ei şi se păstrează în catacombele de 
la Pecerska, aşezate în raclă de mult preţ, pe care 
sunt scrise aceste cuvinte în limbile română: Sfân- 
ta Teodora din Carpaţi, şi slavonă: Sveti Teodora 
Carpatina. 

Viaţa Sfintei Teodora de la Sihla şi faptele ei, 
prin care a bineplăcut lui Dumnezeu, o aşază în ce- 
tele sfinților, fiind socotită cea mai aleasă nevoitoare 
pe care a odrăslit-o vreodată ţara noastră. Credin- 
cioşii din Moldova o cinstesc ca sfântă îndată după 
adormirea ei şi merg în pelerinaj la peştera şi chilia 
ei de la Schitul Sihla. 

Pe 20 iunie 1992, Sfântul Sinod al Bisericii Orto- 
doxe Române a canonizat-o, trecând-o oficial în rân- 
dul sfinţilor, cu zi de prăznuire la 7 august. 

Cu ale ei sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mân- 
tuieşte pe noi. Amin! 

Tropar, glas 8 


Cele pământeşti părăsind şi jugul pustniciei 
luând, te-ai făcut mireasă lui Hristos, fericită; cu 
postul şi cu privegherea cereştile daruri luând şi cu 
rugăciunea pe îngeri ajungând, firea omenescă ai 
biruit şi la cele cereşti te-ai mutat, lăsându-ne spre 
mângâiere peştera şi sfintele tale moaşte. Pentru 
aceasta, Sfântă Cuvioasă Maică Teodora, roagă pe 
Hristos Dumnezeu să mântuiască sufletele noastre. 


Condac, glas 2 


Fiind aleasă de Dumnezeu pentru viaţa înge- 
rească de sihăstrie, ai părăsit cele trecătoare şi te-ai 
retras la Sihla, în peşteră, Cuvioasă. Şi acolo, fiind 
hrănită de păsările cerului, neîncetat L-ai slăvit pe 
Dumnezeu Cel în Treime închinat. Pentru aceasta 
cu credinţă îţi strigăm: Bucură-te, Cuvioasă Maică 
Teodora! 


44 


Sfântul Cuvios Onufrie de la Vorona 
(9 septembrie) 


Între numeroşii părinţi care au sfinţit pământul 
țării noastre prin înalta lor viaţă duhovnicească se 
numără şi Cuviosul Onufrie, cel mai mare sihastru 
al ținuturilor botoşănene, vieţuitor al Schitului Si- 
hăstria Voronei. Despre viaţa acestui cuvios părinte 
se cunosc foarte puţine amănunte, el voind să fie 
cunoscut lui Dumnezeu, iar nu oamenilor. Din unele 
însemnări de pe manuscrisele copiate de el şi de 
ieroschimonahul Nicolae, care a vieţuit împreună 
cu dânsul, ştim că s-a născut în jurul anului 1700, 
în Rusia, probabil într-o familie nobilă, căci a ajuns 
să fie guvernator al unui ţinut. In jurul anului 1749, 
dorind viaţa pustnicească şi aprinzându-se cu dumne- 
zeiasca râvnă, a lăsat familia, onoarea rangului şi 
patria sa, venind în ţinuturile Moldovei. Il atrăsese 
aici renumele unor mari pustnici, nevoitori în oste- 
neli tăcute şi smerite, ascunşi de ochii lumii în adâncul 
codrilor. A cercetat numeroase mănăstiri, culegând 
cu hărnicie, asemeni unei albine, sfaturi ziditoare 
de suflet, deprinzând lepădarea de sine şi urmarea 
lui Hristos, dar mai ales învățând de la fiecare părinte 
întâlnit lucrarea cea plăcută lui Dumnezeu. Fără 
îndoială, se ocupa şi cu citirea Scripturii şi a altor 
cărţi folositoare, pe care le va copia mai târziu cu 
multă râvnă şi răbdare, împodobindu-le cu o scriere 
frumoasă. A vieţuit astfel timp de 15 ani, crescând 

duhovniceşte în preajma unor aleşi părinţi duhov- 
niceşti, precum Vasile de la Poiana Mărului şi Pai- 
sie Velicikovski de la Neamţ. Acesta din urmă îl va 
afla pe Cuviosul Onufrie la Mănăstirea Drago- 
mirna, în jurul anului 1763, la venirea sa din Mun- 
tele Athos. Intre cei doi se va înfiripa o strânsă pri- 
etenie duhovnicească, povăţuindu-se unul pe altul 
pentru a deprinde desăvârşita rugăciune a inimii, 
Cuviosul Paisie fiindu-i şi duhovnic, iar după ce s-au 
despărțit, legătura lor sufletească a continuat prin 
scrisori, pentru că amândoi petreceau întru acelaşi 
duh. Auzind de alţi pustnici români şi ruşi sporiţi 
duhovniceşte care vieţuiau în codrii Voronei, va 
intra în anul 1764 în obştea Schitului Sihăstria Vo- 
ronei, retrăgându-se în pustie spre liniştire. Timp de 
25 de ani va vieţui într-o peşteră pe malul pârâu- 
lui Vorona, într-o aspră nevoinţă, petrecând în sme- 
renie, înfrânare, tăcere şi neîncetată rugăciune. Mân- 
ca doar o dată pe zi, după apusul soarelui, iar noaptea 
o petrecea priveghind, aţipind doar două-trei ore pe un 
scaun, pentru odihna trupului, după cum mărtu- 
riseşte Ieromonahul Nicolae, care vieţuia şi el în 
codrii Voronei. Făgăduindu-se întru totul Domnu- 
lui Hristos, a îmbrăcat schima cea mare, pe care o va 
primi din mâna duhovnicului său, stareţul Paisie, în 
anul 1774, la Mănăstirea Dragomirna, revenind 
apoi în locul nevoinţelor sale, la peştera din preajma 
Sihăstriei Voronei. Astfel va stărui cuviosul fără 
odihnă în chemarea numelui preadulcelui lisus, pen- 
tru a stinge toată patima trupului, învrednicindu-se 
de vederea luminii dumnezeieşti şi primind roua 
Duhului Sfânt. Făcând inima sa locaş neprihănit 
Mântuitorului Hristos, se va bucura în adâncul ei de 
mari daruri şi mângâieri duhovniceşti, odihnindu-se 

cu lacrimile cele aducătoare de bucurie. Şi, urcând 
în scurt timp pe treptele sfinţeniei, pe mulţi îi fo- 
losea cu vieţuirea sa aleasă, cu rugăciunea şi cu 
sfatul său, fiind binecuvântat de Dumnezeu cu da- 
rul deosebirii gândurilor. Atât monahii, cât şi cre- 
dincioşii de rând îl căutau, minunându-se de blân- 
deţea şi înţelepciunea sa. Astfel, pe mulţi i-a îndreptat 
pe calea cea bună, risipind cursele vrăjmaşilor şi 
arătându-se făcător de minuni încă din timpul vie- 
ţii sale. lar când a săvârşit călătoria cea bună şi a 
sosit timpul să încredinţeze curatul său suflet Stăpâ- 
nului Hristos, a fost vestit mai înainte de aceasta. 
În noaptea Sfintelor Paşti, dorind a se împărtăşi 
pentru ultima dată cu Trupul şi Sângele Mântuitoru- 
lui, un înger s-a arătat preotului Nicolae Gheorghiu 
din satul Tudora, aflat în apropiere, şi i-a cerut să 
ia cu sine Sfintele Taine şi să meargă la robul lui 
Dumnezeu Onufrie. Acelaşi înger îl va călăuzi până 
la peştera cuviosului, pe care îl va afla foarte slă- 
bit. Şi cerând să meargă la Sihăstrie, după câteva 
zile a adormit întru Domnul, la 29 martie 1789, fi- 
ind înmormântat de câţiva călugări în livadă, la 
rădăcina unui măr. Nu după mult timp, la mormân- 
tul cuviosului au început să se petreacă fapte mi- 
nunate, care adevereau sfințenia sa. Mulţi au văzut 
lumânări arzând şi au auzit glasuri cântând în acel 
loc, iar odată rătăcindu-se trei călugări prin pădu- 
rile din jur şi lăsându-se noaptea, au fost călăuziţi 
de o lumină puternică până la peştera unde s-a ne- 
voit cuviosul. În iarna anului 1846 s-a arătat din nou 
puterea făcătoare de minuni a Cuviosului Onufrie. 
Pe când domnitorul Mihail Sturza se afla la vână- 
toare, a găsit un fruct mare şi frumos la rădăcina 

mărului ce străjuia mormântul cuviosului, l-a luat 
cu sine şi l-a dat fiicei sale care era bolnavă de epi- 
lepsie. Cu harul lui Dumnezeu, aceasta s-a vindecat 
de boală. Minunându-se, domnitorul s-a întors la 
Vorona şi, aflând despre viaţa nevoitorului pentru 
Dumnezeu, a poruncit să se dezgroape osemintele 
lui şi să fie aşezate spre cinstire într-o raclă în alta- 
rul bisericii Mănăstirii Vorona. Zece ani mai târziu, 
în urma unui vis în care însuşi Cuviosul Onufrie s-a 
arătat stareţului Mănăstirii Voronei, arhimandritul 
Iosif Vasiliu, cerându-i să fie dus în Sihăstrie, racla 
cu sfintele sale moaşte a fost aşezată într-o firidă 
din pronaosul Bisericii „Buna Vestire” din Sihăstria 
Voronei, unde se află şi astăzi. Aici vin să se în- 
chine mulţi credincioşi, Cuviosul Onufrie continuând 
să săvârşească numeroase minuni pentru cei care 
îi cer ajutorul cu multă credinţă şi smerenie. Pen- 
tru viaţa sa sfântă şi minunile săvârşite de Dumne- 
zeu prin sfintele lui moaşte, Sfântul Sinod al Bisericii 
Ortodoxe Române l-a trecut în rândul sfinţilor în 
anul 2005, spre a fi prăznuit de toţi dreptmăritorii 
creştini. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne pe noi! Amin! 


Tropar, glas 8 


Cu ostenelile sihăstriei, la viaţa cea fără de pri- 
hană ai ajuns, fericite, şi ca un luceafăr din pămân- 
tul Rusiei răsărind, întru singurătatea codrilor 
Moldovei te-ai sălăşluit. Monahilor ai fost învăţător, 
făcându-te pildă, prin aspra ta vieţuire, Cuvioase 

Părinte Onufrie. Roagă-te lui Hristos Dumnezeu să 
se mântuiască sufletele noastre. 


Condac, glas 3 


De tulburările lumeşti depărtându-te, casa şi pa- 
tria ai părăsit şi pe pământul Moldovei ai trăit viaţă 
sihăstrească. Asemenea marilor cuvioşi, ai ajutat 
pe mulţi cu rugăciunile şi poveţele tale, Cuvioase 
Părinte Onufrie. 

(10 ianuarie) 


Acest cuvios părinte se numără printre cele mai 
alese roade duhovniceşti pe care le-a odrăslit bine- 
cuvântatul pământ al Moldovei. Viaţa lui a fost 
povestită de el egumenului Pimen de la Mănăsti- 
rea Valaam din nordul Rusiei. S-a născut în anul 
1816 în satul Calapodeşti, azi în judeţul Bacău, pri- 
mind din botez numele de Alexandru. Tatăl său era 
Gheorghe Constantin Luchian, diacon la biserica sa- 
tului, iar mama Ecaterina Manase, călugărită mai 
târziu sub numele Elisabeta. A învăţat carte la şcoala 
satului. Încă nu terminase şcoala când tatăl său a 
fost chemat la Domnul. Rămas orfan, a fost nevoit 
să înveţe meşteşugul legării de cărţi, pentru a con- 
tribui şi el la întreţinerea familiei. 

Dar pe când avea 20 de ani „fără de veste a fost 
cuprins de o negrăită şi minunată lumină, care i-a 
umplut inima de o nespusă bucurie”, cum scria bio- 
graful său. Drept aceea, şi-a părăsit familia, îndrep- 
tându-se spre Mănăstirea Neamţ, iar de aici, a mers 
spre o mănăstire din Ţara Românească, se pare la 
Căldăruşani, unde erau încă vii tradiţiile paisiene, 
moştenite prin ucenicii vrednicului de pomenire sta- 
reţ Gheorghe. Aici, fratele Alexandru s-a dovedit a 
fi cu luare-aminte la toate cuvintele de învăţătură 
ale părinţilor, nevoindu-se cu rugăciunea, cu postul, 

cu ascultarea, aşa cum se cuvine celor dornici de 
viaţă călugărească. Fără îndoială că va fi stăruit şi 
în citirea cărţilor folositoare de suflet, lucru pe care 
nu-l făcuse în copilărie. Starețul de aici l-a tuns în 
monahism, dându-i numele de Alipie. 

După doi ani a plecat la Muntele Athos, despre 
care îi vor fi vorbit unii din părinţii mai în vârstă 
care trăiseră în acea „grădină a Maicii Domnului”. 
S-a aşezat la Schitul românesc Lacu, unde se nevo- 
iau mulţi călugări de neam român, fiind cunoscut 
de toţi pentru asprimea vieţii călugărești care se 
ducea acolo. În acest schit s-a întărit sufleteşte, prin 
ascultările la care a fost rânduit, ca şi prin sfatu- 
rile pe care le primea cu dragoste şi smerenie de la 
părinţii cu învăţătură şi viaţă îmbunătăţită. Vreo 
patru ani a trăit în Mănăstirea Esfigmenu, în nor- 
dul Sfântului Munte, mult ajutată de domnii moldo- 
veni, precum şi de familia marelui mitropolit Ve- 
niamin Costachi (1803-1842). Acum a primit „schima 
cea mare” a călugăriei, care cere post aspru, rugă- 
ciune şi slujire neîntreruptă, devenind „schimonahul 
Antipa”. Se pare că tot acum a fost hirotonit întru 
ierodiacon şi ieromonah. A trăit apoi într-o chilie, 
pe care a refăcut-o. 

În anul 1860, Cuviosul ieroschimonah Antipa, 
după o vieţuire de aproape 20 de ani în Sfântul Munte, 
se reîntoarce în Moldova. Tocmai atunci, doi îmbu- 
nătăţiţi monahi moldoveni care trăiau la Athos, 
Nifon şi Nectarie, începuseră zidirea Schitului ro- 
mânesc Prodromu, care va fi terminat şi sfinţit în 
1863. Antipa a fost rugat să meargă în Moldova 
pentru a strânge ajutoare, în vederea terminării 

lucrărilor de zidire. A stat la un metoc din Iaşi (Bu- 
cium) al unei mănăstiri din Sfântul Munte. Numele 
său ajunge să fie cunoscut şi aici, încât îl căutau 
mulţi credincioşi, pentru care era o adevărată pildă 
de smerenie, de dragoste şi de trăire cu adevărat 
creştină. 

Se îndreaptă apoi spre pravoslavnica Rusie, tot 
în vederea strângerii de ajutoare pentru Schitul 
Prodromu. S-a oprit la Kiev, pentru a se închina 
moaştelor Cuvioşilor părinţi din Lavra Pecerska, 
după care a pornit spre Moscova, şi în cele din urmă 
spre Petersburg, unde a primit felurite ajutoare de 
la mitropoliţii din aceste două oraşe, stareţi de mă- 
năstiri şi credincioşi. 

Chiar din primul an al venirii sale în Rusia, a 
mers în pelerinaj la Mănăstirea Valaam, situată pe 
o insulă din lacul Ladoga, în apropiere de Finlanda, 
care l-a impresionat în chip deosebit. Drept aceea, 
după ce a trimis ajutoarele la Schitul Prodromu, în 
noiembrie 1865 s-a aşezat pentru totdeauna la Mă- 
năstirea Valaam, şi anume într-o chilie de la schitul 
cu hramul Tuturor Sfinţilor. Aici şi-a continuat 
nevoinţele duhovniceşti, căutând să fie folositor ob- 
ştei care îl înfiase. De altfel, în această mănăstire 
erau cunoscute tradiţiile paisiene, căci unii dintre 
monahii de pe vremuri fuseseră ucenici ai marelui 
stareţ, de la Neamţ. Datorită vieţii sale alese a ajuns 
să fie cunoscut în părţile de nord ale Rusiei, încât 
era căutat de mulţi călugări şi credincioşi, pentru 
slujbe şi cuvânt de învăţătură. Sub îndrumarea lui, 
s-au format mai mulţi ucenici care l-au urmat în 
cele duhovniceşti. 

După 17 ani de aspră vieţuire, în ziua de 10 ia- 
nuarie 1882, Cuviosul Antipa ieroschimonahul a 
trecut la viaţa veşnică, departe de ţara sa, dar mereu 
cu gândul la ea. A fost înmormântat în gropniţa 
Mănăstirii Valaam. Pentru că era cunoscut şi cin- 
stit de toţi pentru vrednicia sa, unul din ucenicii 
săi, ieromonahul Pimen, i-a scris viaţa care s-a tipă- 
rit în anul următor la Petersburg, în ruseşte, sub 
titlul: Viaţa vrednică de pomenire a 1eroschimona- 
hului Antipa. Cartea s-a răspândit repede, încât în 
1893 a apărut din nou, tot la Petersburg. 

Faima lui de „sfânt” s-a menţinut atât în Rusia, 
cât şi la Muntele Athos, fie prin aceia care l-au cu- 
noscut în timpul vieţii, fie prin cartea pomenită 
aici. Aşa se face că în 1906, deci la 24 de ani de la 
mutarea lui către Domnul, monahii ruşi de la Mănăs- 
tirea Sfântul Pantelimon sau Rusicon, din Sfântul 
Munte Athos, l-au trecut în Mineiul rusesc pe luna 
ianuarie, ziua a 10-a, care s-a tipărit atunci în limba 
slavă. Era vorba de o trecere în rândul sfinţilor fără 
un act oficial de canonizare din partea Bisericii, ci 
doar prin înscrierea numelui său în Minei. 

La noi în ţară, numele schimonahului Antipa a 
fost mai puţin cunoscut, de vreme ce el a petrecut cea 
mai mare parte a vieţii în afara hotarelor ei. Dar 
este o bucurie duhovnicească pentru noi, românii, 
că el a fost iubit şi prețuit de monahii ruşi, care l-au 
trecut în Sinaxar ca „sfânt cuvios”, fiind singurul 
călugăr român athonit care s-a învrednicit de o 
asemenea cinstire. 

Faptul acesta a constituit un temei şi pentru 
Sfântul Sinod al Bisericii noastre, în 1992, de a-l 
introduce în calendarele noastre în ziua chemării 

sale la Domnul, adică la 10 ianuarie, şi de a-l cinsti 
ca pe un „vas ales” al lui Hristos şi a-i cere să se 
roage pentru noi şi pentru a noastră mântuire. 

Cu ale lui sfinte rugăciuni, Doamne Lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi. Amin. 


Tropar, glas 3 


Povăţuitor preaînţelept al călugărilor şi înger 
pământesc te-ai arătat, Sfinte Cuvioase Părinte 
Antipa, înfrângându-ţi trupul cu nepătimirea şi lu- 
minând inimile credincioşilor cu strălucirea virtu- 
ților tale. Pentru aceasta te-ai făcut locaş preacinstit 
al Sfântului Duh şi în ceruri ai aflat plata oste- 
nelilor tale de la Dumnezeu, pe Care roagă-L să ne 
dăruiască nouă mare milă. 


Condac, glas 4 


Din frământătura ostenelilor înmuiate cu lacri- 
mile milostivirii tale, ai dospit rugăciunea cea mult 
roditoare, Părintele nostru Antipa. Adu-ţi aminte 
şi de neamul nostru din care ai odrăslit, Preafe- 
ricite, şi ocroteşte patria ta cu mijlocirile tale către 
Dumnezeu, ca să-ţi cântăm ţie: Bucură-te, odrasla 
Moldovei, iubitorule de pustnicie! 

Ale cărui sfinte moaşte s-au aflat întregi în peş- 
tera Sfânta Ana din pustiul Hozeva (şi se păstrează 
în biserica Mănăstirii „Sfântul Gheorghe Hozevitul” 
din apropiere de Ierihon). 


Sfântul preacuviosul Părintele nostru loan Iacob 
de la Neamţ s-a născut pe 23 iulie 1913, în satul 
Crăiniceni, comuna Horodiştea, din fostul judeţ Do- 
rohoi, într-o familie de ţărani foarte credincioşi, 
anume Maxim şi Ecaterina, fiind singurul copil la 
părinţi. Din botez a primit numele de Ilie şi din 
pruncie se dovedea un copil ales şi binecuvântat de 
Dumnezeu. 

După şase luni de la naştere, mama sa, fiind o 
fire bolnăvicioasă, şi-a dat sufletul în mâinile Dom- 
nului, lăsând copilul în grija bunicii sale, Maria. 
După doi ani, în toamna anului 1916, moare şi tatăl 
său, în război, copilul rămânând în grija rudelor 
apropiate. Primii ani de şcoală îi face în satul natal, 
apoi urmează gimnaziul la Lipcani-Hotin şi liceul la 
Cozmeni-Cernăuţi, fiind cel mai bun elev din şcoală. 

În vara anului 1932, rudele voiau să-l dea la 
Facultatea de Teologie din Cernăuţi, ca să-l facă preot. 
Dar el, simțindu-se chemat de Dumnezeu la o viaţă 

mai înaltă, le-a spus: „Nu, eu vreau să mă fac că- 
lugăr!” După un an, tânărul Ilie, pe când lucra la 
câmp, se ruga lui Dumnezeu să-i descopere calea pe 
care să o urmeze. Deodată a auzit un glas de sus, 
zicând: „Mănăstirea!” Din clipa aceea, nu a mai avut 
odihnă în suflet până nu a plecat la mănăstire. 

Fiind în zi de duminică, cerând binecuvântarea 
duhovnicului său, fericitul loan şi-a luat cărţile 
sfinte, crucea şi icoana Maicii Domnului din casa 
natală, şi, călăuzit de Duhul Sfânt, a intrat în ob- 
ştea Mănăstirii Neamţ. Starețul mănăstirii, Epis- 
copul Nicodim, l-a primit cu multă dragoste şi, după 
ce l-a trimis să se închine în faţa icoanei făcătoare 
de minuni a Maicii Domnului din biserica voievodală, 
i-a rânduit ascultare la infirmerie şi la biblioteca 
mănăstirii. Era foarte tăcut, ascultător şi smerit. 
Dorind un loc mai liniştit, după ce vizitează mănăsti- 
rile din Oltenia, în iunie 1934, rămâne pentru o 
vreme la Mănăstirea Turnu, pe Valea Oltului, care 
l-a impresionat nu numai prin frumuseţea locului, 
ci şi prin străvechile tradiţii de viaţă sihăstrească. 

Între anii 1934 şi 1935, face serviciul militar la 
Dorohoi, ca infirmier, având multă milă de cei bol- 
navi şi fiind iubit de toţi. 

Finalizând stagiul militar în toamna anului 1935, 
se reîntoarce în obştea Mănăstirii Neamţ, chemat 
de fostul stareţ Nicodim (ajuns între timp mitro- 
polit al Moldovei), unde continuă aceeaşi ascultare 
de bibliotecar şi îngrijitor la bolniţă. Toţi se foloseau 
de smerenia, de blândeţea şi de dragostea lui şi cu- 
getau că este un ales al lui Dumnezeu. 

La 8 aprilie 1936, în miercurea din Săptămâna 
Sfintelor Patimi, fericitul rasofor Ilie Iacob este tuns 

în îngerescul cin călugăresc de arhiereul Valerie 
Moglan, noul stareţ al marii lavre, împreună cu alţi 
doi fraţi rasofori, primind numele de Ioan. 

Dorind viaţă pustnicească şi arzând cu inima 
pentru Hristos şi pentru Sfintele Locuri, unde S-a 
născut, a pătimit şi a înviat Domnul, fericitul monah 
Ioan lacob pleacă în Ţara Sfântă împreună cu alţi 
doi monahi din lavră, Claudie şi Damaschin. 

După ce se închină la toate Sfintele Locuri şi 
sărută Crucea Golgotei şi Mormântul Domnului, 
cei trei călugări se retrag să ierneze în obştea Mă- 
năstirii „Sfântul Sava” din pustiul Iordanului. Apoi, 
însoțitorii săi întorcându-se la Mănăstirea Neamţ, 
fericitul monah loan lacob se nevoieşte, în conti- 
nuare, în Mănăstirea „Sfântul Sava” de lângă Betleem 
(întemeiată de Sfântul Sava cel Sfinţit, 439-532), 
timp de zece ani, răbdând grele ispite, boli şi încer- 
cări de la oameni şi de la diavoli. 

Prima ascultare în obştea Mănăstirii „Sfântul 
Sava” a fost cea de paracliser. Cuviosul loan avea 
mare evlavie pentru biserică şi sfintele slujbe. Făcea 
prescuri, menținea curăţenia şi suna clopotul de 
slujbă. De asemenea păstra o atmosferă de iubire, 
de smerenie şi milă faţă de toţi. Avea şi ascultarea 
de infirmier al mănăstirii şi îi îngrijea cu dragoste 
atât pe călugări, cât şi pe numeroşii arabi şi be- 
duini, bolnavi sau răniţi în război, care erau aduşi 
la infirmeria mănăstirii. Pentru aceasta îl iubeau 
şi-l căutau atât unii, cât şi alţii. Duhovnicul lui, ie- 
roschimonahul Sava, macedonean de neam, care cu- 
noştea limba română, era un mare povăţuitor de 
suflete şi mărturisea pe toţi călugării români ne- 
voitori în Ţara Sfântă. 

Astfel, cuviosul loan Iacob era ziua în slujba 
obștii şi a bolnavilor, iar noaptea se nevoia singur 
în chilie cu multe rugăciuni de taină, cu metanii, 
lacrimi şi citiri din Sfânta Evanghelie şi din scri- 
erile Sfinţilor Părinţi. Cunoscând bine limba greacă, 
traducea unele pagini alese patristice, din care se 
hrănea atât pe sine, cât şi pe cei ce veneau la el. Avea 
şi darul scrierii de învățături şi versuri duhovni- 
cești, pe care le trimitea fraţilor săi din Ţara Sfântă 
sau le dădea pelerinilor români care veneau spre în- 
chinare la Mormântul Domnului. 

Intre anii 1939 şi 1940 fericitul sihastru loan 
Iacob s-a nevoit împreună cu un ucenic român într-o 
peşteră din pustiul Qumran, aproape de Marea Moar- 
tă. Aici l-a cunoscut pe monahul Ioanichie Pârâială, 
care i-a rămas ucenic credincios până la obştescul 
sfârşit. Obişnuia să se roage noaptea, singur, hrănin- 
du-se doar cu pesmeţi şi puţine fructe, răbdând mul- 
te ispite. 

Între anii 1940 şi 1941, din cauza războiului, Cu- 
viosul Ioan a stat cu mai mulţi călugări din Țara 
Sfântă într-un lagăr pe Muntele Măslinilor, sufe- 
rind grele ispite şi boală. Fiind eliberat, se reîn- 
toarce la Mănăstirea „Sfântul Sava” şi continuă ace- 
leaşi ascultări şi nevoinţe. În anul 1947, pe 13 mai, 
este hirotonit diacon, în biserica Sfântului Mor- 
mânt, cu aprobarea Patriarhului României, la reco- 
mandarea Arhimandritului Victorin Ursache, supe- 
riorul Căminului Românesc din Ierusalim. În acelaşi 
an, Cuviosul loan Iacob este hirotonit preot în bise- 
rica Sfântului Mormânt de arhiereul Irinarh, fiind 
numit de Patriarhia Română egumen la Schitul 
românesc „Sfântul loan Botezătorul” de pe valea 

Iordanului, aproape de locul unde S-a botezat Dom- 
nul nostru lisus Hristos. 

Timp de cinci ani, cât a dus această ascultare, 
Cuviosul loan Iacob a săvârşit zilnic toate sfintele 
slujbe, în limba română, a tradus numeroase pagini 
din Sfinţii Părinţi cu învățături pentru călugări şi 
pelerini; a compus un bogat volum de versuri duhov- 
niceşti, a înnoit chiliile şi biserica schitului şi, mai 
ales, viaţa duhovnicească din schit, ostenindu-se 
mult pentru primirea pelerinilor din ţară, pe care îi 
spovedea, îi împărtășea şi cărora le dădea sfaturi 
mântuitoare de suflet. Noaptea însă se nevoia sin- 
gur, neştiut de nimeni, fie în chilie, fie ieşind să se 
roage pe valea Iordanului, încercând să urmeze, după 
putere, Cuvioasei Maria Egipteanca. Singurul său 
ucenic statornic era monahul Ioanichie, precum şi 
câteva maici românce bătrâne, Melania, Natalia, 
Galinia, Casiana şi Magdalena, care îi erau fiice 
duhovniceşti şi se aflau sub ascultarea sa. 

In luna noiembrie 1952, Cuviosul loan Sihastrul 
se retrage din ascultarea de egumen şi, împreună 
cu ucenicul său Ioanichie, intră în obştea Mănăstirii 
„Sfântul Gheorghe Hozevitul” din pustiul Hozeva, 
pe valea pârâului Cherit (Horat). Din vara anului 
1953, fericitul loan se retrage cu ucenicul la o peş- 
teră din apropiere, numită „Chilia Sfintei Ana”, unde, 
după tradiţie, ea se ruga lui Dumnezeu să-i dăru- 
iască un prunc. Alături de el, într-o altă peşteră, se 
nevoia un monah cipriot, anume Pavel. 

Aici s-a nevoit Sfântul loan Sihastrul cu uce- 
nicul său, timp de şapte ani, în rugăciuni neînce- 
tate, în privegheri de toată noaptea, în postiri înde- 
lungate, în lacrimi neştiute, în cugetări şi în doriri 

duhovniceşti, răbdând tot felul de ispite, suferințe, 
lipsuri, lupte cu diavolii şi, cu înstrăinare totală, aprin- 
zându-se de multă râvnă pentru Hristos şi slăvind 
pe Dumnezeu Cel în Treime lăudat. 

La peşteră, unde cu greu se ajungea, pe o scară 
înaltă, nu primea pe nimeni, comunicând cu cei ce 
veneau mai ales prin rugăciune, prin unele scrieri 
sfinte şi prin ucenicul său. În sărbători mari şi în 
posturi, Sfântul loan săvârşea Dumnezeiasca Litur- 
ghie în paraclisul peşterii Sfânta Ana şi se împăr- 
tăşeau amândoi cu Trupul şi Sângele lui Hristos, 
mulţumind lui Dumnezeu pentru toate. În timpul 
zilei şi în clipe de răgaz, ieşea în gura peşterii, la 
lumină, unde scria versuri religioase şi traducea 
pagini patristice din limba greacă. Mânca o dată pe 
zi, pesmeţi, măsline, smochine, şi bea puţină apă, iar 
noaptea dormea câteva ore, pe o scândură, având o 
piatră drept perină. 

În vara anului 1960, era bolnav şi suferea toate 
cu multă răbdare. Simţindu-şi sfârşitul aproape, 
miercuri 4 august, s-a împărtăşit cu Sfintele Taine, 
iar joi dimineaţa, la orele 5, şi-a dat sufletul în mâi- 
nile lui Hristos, la vârsta de numai 47 de ani. După 
trei zile, a fost înmormântat în aceeaşi peşteră de egu- 
menul Mănăstirii „Sfântul Gheorghe”, arhimandritul 
Amfilohie. Împlinindu-se douăzeci de ani, pe 8 au- 
gust 1980, trupul său a fost aflat întreg, nestricat 
de vreme, răspândind bună mireasmă, semn că l-a 
preamărit Dumnezeu şi l-a numărat în ceata sfin- 
ților, pentru nevoinţa şi sfinţenia vieţii sale de pe 
pământ. 

O mare bucurie duhovnicească i-a cuprins pe 
toţi. La 17 august acelaşi an, egumenul i-a pregătit 

o raclă sculptată în lemn de chiparos, l-a aşezat în ea 
cu mare cinste şi l-a dus în procesiune, împreună 
cu părinţii arhierei de la Patriarhia Ortodoxă din 
Ierusalim şi cu mii de pelerini care au venit la praz- 
nicul Adormirii Maicii Domnului, hramul acestei 
mănăstiri, depunând sfintele moaşte în incinta bi- 
sericii cu hramul Sfântul Ştefan, unde se află şi 
moaştele Sfântului Gheorghe Hozevitul. De atunci, 
vin zilnic pelerini ortodocşi, şi chiar de alte confe- 
siuni creştine, ca să se închine la moaştele Cuvio- 
sului, cerându-i ajutorul, pe care toţi cei ce se roagă 
cu credinţă îl primesc. 

Această strămutare a moaştelor Sfântului loan 
s-a făcut cu binecuvântarea patriarhului Benedict 
al lerusalimului. El este cinstit ca sfânt de toţi orto- 
docşii, dar în mod deosebit de cei din România, Grecia, 
Cipru şi Țara Sfântă. 

Inainte de a fi trecut în rândul sfinţilor, cano- 
nizat, chipul său a fost zugrăvit în icoane, precum 
şi în Catedrala „Sf. Gheorghe” din Hama, în Siria; 
un călugăr imnograf din cadrul Patriarhiei Ecume- 
nice i-a alcătuit o slujbă, iar credincioşii care ajun- 
geau în faţa moaştelor sale îl cinsteau ca pe un sfânt. 

Sfântul Sinod al Bisericii Ortodoxe Române, lu- 
ând în considerare sfinţenia vieţii Cuviosului loan 
Iacob şi văzând cinstitele sale moaşte, l-a trecut în 
rândul sfinţilor, pe data de 20 iunie 1992, cu nume- 
le de Sfântul loan Iacob de la Neamţ — Hozevitul, 
fixându-i-se zi de prăznuire 5 august, data mutării 
lui la cele veşnice. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi! Amin. 

Tropar, glas 8 


Întru tine, Părinte, cu osârdie s-a mântuit cel 
după chip, căci lăsând lumea şi patria ta, ai luat 
Crucea lui Hristos şi în valea Iordanului te-ai aşe- 
zat spre nevoinţă. Pentru aceasta şi cu îngerii acum 
se bucură, Cuvioase Părinte Ioane, duhul tău. Roa- 
gă-te lui Hristos Dumnezeu să mântuiască sufletele 
noastre. 


Condac, glas 7 


Pe unul Dumnezeu iubind, de cele trecătoare ai 
fugit şi, în pustie locuind, cu liniştea duhului te-ai 
logodit, Sfinte Cuvioase Părinte Ioane, neîncetat slă- 
vind pe Hristos Mântuitorul lumii. Pentru aceasta, 
cu evlavie, laudă şi cântare îţi aducem, zicând: Bu- 
cură-te, floarea preaaleasă a Bisericii noastre! 

Unul dintre apărătorii dreptei credinţe şi ctitor 
de biserici şi fapte bune a fost măritul Voievod Şte- 
fan cel Mare al Moldovei (1457-1504), pe care poporul 
l-a numit şi cinstit bun, mare şi sfânt. Bun, pentru 
faptele sale de milostenie şi iertarea celor greşiţi; 
Mare, pentru iscusinţa cu care a condus ţara cu drep- 
tate, întrucât prin el Dumnezeu i-a pedepsit pe cei 
lacomi şi trădători; Sfânt, atât pentru luptele sale de 
apărare a întregii creştinătăţi, cât şi pentru numă- 
rul mare de biserici şi mănăstiri pe care le-a zidit şi 
înzestrat cu cele necesare spre slava lui Dumnezeu şi 
mântuirea credincioşilor. 

Marele Voievod Ştefan al Moldovei a fost fiul bi- 
necredincioşilor creştini Voievodul Bogdan al II-lea 
şi Doamna Maria-Marina Oltea. Incă din copilărie a 
arătat o dragoste deosebită faţă de ţară şi credinţa 
strămoşească. Urcarea sa pe tronul Moldovei a ur- 
mat după vremuri tulburi de luptă pentru domnie. 

Pe Câmpia Direptăţii este întâmpinat de mulţi- 
mea poporului, în frunte cu Mitropolitul Teoctist al 
Moldovei, în ziua de 14 aprilie, joi în săptămâna 
Sfintelor Patimi, anul mântuirii 1457. Intrebând po- 
porul adunat dacă este cu voia tuturor să le fie domn, i 
s-a răspuns într-un glas: „Intru mulţi ani de la Dum- 
nezeu să domneşti!”. Şi a domnit, precum ştim, 47 de 
ani, 2 luni şi 3 săptămâni, luptând pentru apărarea 

hotarelor ţării şi a credinţei strămoşeşti, a întregii 
creştinătăţi, zidind cetăţi militare, dar şi cetăţi ale 
sufletului, adică multe biserici şi mănăstiri. In toate 
câte le făcea arăta dragoste, dreptate şi mărinimie, 
neuitându-i nici o clipă pe vitejii oşteni, pe cei să- 
raci şi suferinzi, răsplătindu-i şi ajutându-i pe toţi 
cu neţărmurită dragoste părintească. 

Deşi a fost încercat de numeroase suferinţe: rana 
de la picior căpătată în lupta de la Chilia, moartea 
a patru copii şi a două soţii, trădarea unor sfetnici 
şi multe războaie, Voievodul nu şi-a pierdut niciodată 
nădejdea în Dumnezeu, ci şi-a purtat crucea vieţii 
sale cu răbdare creştinească, luptând cu dârzenie 
şi neîntrecută iscusinţă împotriva duşmanilor ţării 
şi ai credinței. 

De aceea, istoria mărturiseşte că evlaviosul Şte- 
fan Vodă a trăit nu pentru sine, ci pentru ţara şi 
credinţa întregului popor. El aducea mulţumiri şi 
laudă lui Dumnezeu, nu numai atunci când biruia, 
ci şi atunci când era biruit, fiind pentru noi o pildă 
de pocăință. 

Fericitul Voievod a luptat pentru apărarea în- 
tregii creştinătăţi, chemându-i la luptă sfântă pe câr- 
muitorii creştini ai Europei prin scrisoarea sa din 
ianuarie 1475, din care, pentru frumuseţea şi valoa- 
rea lui duhovnicească, redăm acest text: „Prealu- 
minaţilor, preaputernicilor şi aleşilor domni a toată 
creştinătatea, cărora această scrisoare a noastră 
va fi arătată sau de care ea va fi auzită. Noi Ştefan 
Voievod din mila lui Dumnezeu, Domn al Ţării Mol- 
dovei, mă închin cu prietenie vouă tuturor cărora 
vă scriu şi vă doresc tot binele şi vă spun domniilor 
voastre că necredinciosul împărat al turcilor a fost 

de multă vreme şi este încă pierzătorul întregii 
creştinătăţi şi în fiecare zi se gândeşte cum ar putea 
să supuie şi să nimicească toată creștinătatea. De 
aceea facem cunoscut domniilor voastre că pe la 
Boboteaza trecută, mai sus numitul turc a trimis 
în ţara noastră şi împotriva noastră o mare oştire 
în număr de 120.000 de oameni, al cărui căpitan de 
frunte era Soliman Paşa. Auzind şi văzând noi aces- 
tea, am luat sabia în mână şi, cu ajutorul Domnului 
Dumnezeului nostru Atotputernic, am mers împo- 
triva duşmanilor creştinătăţii şi i-am biruit, pentru 
care lăudat să fie Domnul Dumnezeul nostru. Au- 
zind despre acestea, păgânul împărat al turcilor îşi 
puse în gând să-şi răzbune şi să vie, în luna mai, cu 
capul său şi cu toată oştirea sa împotriva noastră şi 
să supuie ţara noastră care e o poartă a creştinătă- 
ţii şi pe care Dumnezeu a ferit-o până acum. Dacă 
această poartă, care e ţara noastră, va fi pierdută, 
atunci creştinătatea va fi în mare primejdie. De ace- 
ea ne rugăm de domniile voastre să ne trimiteţi pe 
căpitanii voştri împotriva duşmanilor creştinătăţii 
până mai este vreme, fiindcă turcul are acum mulţi 
potrivnici şi din toate părţile are de lucru cu oame- 
nii ce-i stau împotrivă cu sabia în mână. lar noi, 
din partea noastră, făgăduim pe credinţa noastră 
creştinească şi cu jurământul domniei noastre că 
vom sta în picioare şi ne vom lupta până la moarte 
pentru legea creştinească, noi cu capul nostru. Aşa 
trebuie să faceţi şi voi, pe mare şi pe uscat, după ce 
cu ajutorul lui Dumnezeu Cel Atotputernic noi i-am 
tăiat mâna dreaptă. Deci fiţi gata fără întârziere.” 

Ştefan cel Mare şi Sfânt a pus biruinţele în lup- 
tele purtate nu pe seama iscusinţei sale, ci a voii şi 

puterii lui Dumnezeu. Pentru credinţa şi smerenia 
sa, Dumnezeu i-a dat putere, înţelepciune, „har”, cum 
spune cuvântul Sfintei Scripturi (Iacov 4, 6). 

Ştefan cel Mare şi Sfânt a fost nu numai un apă- 
rător al credinţei creştine în luptele sale cu turcii şi 
tătarii, ci şi un mărturisitor al ei prin numărul mare 
de biserici ridicate cu purtarea sa de grijă, prin în- 
zestrarea lor cu cele necesare slujbelor şi obştii că- 
lugărilor, care împleteau rugăciunile de zi şi de 
noapte cu lucrul mâinilor şi cultura minţii. 

Ştefan cel Mare şi Sfânt a zidit biserici şi mă- 
năstiri nu numai în Moldova, ci şi în Muntenia şi 
Transilvania, mărturisind prin aceasta conştiinţa 
unităţii de credinţă şi de neam. De asemenea şi la 
muntele Athos, unde pericolul otoman ameninţa 
tot atât de mult Ortodoxia, a înălţat, înnoit şi înzes- 
trat mai multe biserici şi mănăstiri, între care la 
loc de cinste stă Mănăstirea Zografu. Pe toate aceste 
sfinte locaşuri, Ştefan cel Mare le-a înălţat ca mul- 
țvumire adusă lui Dumnezeu pentru biruinţele pur- 
tate în lupta cu duşmanii creştinătăţii, cât şi pentru 
cinstirea şi pomenirea celor căzuţi în luptele cu duş- 
manii credinţei neamului. Pentru aceasta, poporul 
l-a cinstit numindu-l „cel Sfânt”. 

Binecredinciosul Voievod a fost un om al pocă- 
inţei şi al rugăciunii: el a simţit permanent nevoia 
să se roage, să se încredinţeze, el şi familia sa, îm- 
preună cu cei vii şi cu cei morţi, rugăciunilor părin- 
ilor sfințiți din sfintele biserici ctitorite de el, pe 
care-i numea „rugătorii noştri”. „Să ne cânte nouă 
şi Doamnei Maria, cerea călugărilor şi egumenului 
din Mănăstirea Neamţ, în fiecare miercuri seara 
un parastas, iar joi o liturghie până în veac, cât va 
sta această mănăstire.” 

Viaţa de rugăciune personală a lui Ştefan cel 
Mare şi Sfânt ne este arătată şi de cele trei icoane 
unite, numite triptic: Mântuitorul, Maica Domnului şi 
Sfântul loan Botezătorul, păstrate până astăzi în 
Mănăstirea Putna, împreună cu o cruce, pe care Dom- 
nitorul Moldovei le purta la el permanent în călă- 
torii şi mai ales în bătălii. Ştefan cel Mare şi Sfânt 
însoțea rugăciunea cu postul, înainte de a începe 
lupta cu duşmanii credinţei şi ai neamului, ba chiar 
şi după biruinţă, aşa cum aminteşte cronicarul că a 
făcut-o la Vaslui: „Cu toţii s-au legat a posti patru zile 
cu pâine şi apă”. 

Ştefan cel Mare şi Sfânt unea rugăciunea nu 
numai cu postul, ci şi cu milostenia şi dragostea 
creştine. Astfel, înzestra familiile tinere de curând 
căsătorite cu cele necesare unei gospodării, pământ 
şi vite; nu uita niciodată pe vitejii luptători în atâ- 
tea războaie, arătând o deosebită purtare de grijă 
faţă de cei rămaşi cu infirmităţi, cum aminteşte tra- 
diţia de Burcel, cel rămas fără o mână, căruia îi dă- 
ruieşte o pereche de boi, car şi plug, pentru a se putea 
gospodări singur, pentru a nu mai fi silit să-şi are 
pământul în zi de sărbătoare cu boi şi plug de îm- 
prumut de la boieri. 

Dreptcredinciosul Domnitor a fost deopotrivă 
om al dreptăţii şi al iubirii creştineşti, al iertării duş- 
manilor săi care au dat dovadă de căinţă pentru 
greşelile săvârşite. „Te-am iertat, scrie el boierului 
Mihu, duşman al tatălui său, şi toată mânia şi ura 
am alungat-o cu totul din inima noastră. Şi nu vom 
pomeni niciodată în veci, cât vom trăi, de lucrurile 
şi întâmplările petrecute, ci te vom milui şi te vom 
ține la mare cinste şi dragoste, deopotrivă cu boierii 
cei credincioşi şi de cinste.” 

Întreaga sa viaţă Ştefan cel Mare şi Sfânt a 
trăit sub povaţa permanentă a părintelui său duhov- 
nicesc, Cuviosul Daniil Sihastrul, căruia i-a arătat 
toată ascultarea şi cinstea cuvenită. 

Binecredinciosul Domnitor a cunoscut mai di- 
nainte ceasul morţii sale, aşa cum este dat de Dum- 
nezeu tuturor celor care au trăit viaţa cu adevărat 
creştineşte. „Iar când au fost aproape de sfârşenia 
sa, scrie cronicarul, chemat-au vlădicii şi toţi sfet- 
nicii săi, boierii cei mari şi alţii, toţi câţi s-au prile- 
juit, arătându-le cum nu vor putea ţine ţara cum a 
ținut-o el.” Cum vedem, grija pentru binele ţării şi 
al credinţei străbune o poartă în inima sa până în 
ceasul morţii. Cronicile vechi mai pun în gura mări- 
tului Voievod şi aceste cuvinte înainte de moarte: 
„Doamne, numai Tu singur ştii ce a fost în inima 
mea. Nici eresurile cele înşelătoare, nici focul vârstei 
tinereşti n-au putut a mă sminti, ci am întărit pe 
piatra care este Însuşi Hristos, pe a Cărui Cruce 
de-a pururi îmbrăţişată la piept ţinând, viaţa mea 
am închinat-o nesmintită printr-însa la Părintele 
veacurilor, prin care pe toţi vrăjmaşii am gonit şi 
înfrânt”. 

Ştefan cel Mare „s-a strămutat la locaşurile de 
veci” pe 2 iulie 1504 şi a fost înmormântat în bise- 
rica Mănăstirii Putna, fiind plâns de întreg poporul, 
cum consemnează cronicarul: „lar pe Ştefan Vodă 
l-a îngropat ţara cu multă jale şi plângere în mă- 
năstire în Putna care era de dânsul zidită. Atâta 
jale era de plângeau toţi ca după un părinte al său, 
căci cunoşteau toţi că s-au scăpat (păgubit) de mult 
bine şi multă apărătură”. A fost plâns de întreg 

poporul şi de tot pământul Moldovei, cum se spune 
şi azi în cântarea populară: „Plânge dealul/ Plânge 
valea/ Plâng pădurile bătrâne/ Şi norodu-n hohot 
plânge/ Cui ne laşi pe noi, Stăpâne?” 

Ştefan cel Mare şi Sfânt a rămas nemuritor în 
inimile noastre; îl simţim cu toții, mai ales atunci 
când ne aflăm în faţa mormântului său de la Putna 
şi în faţa icoanei sale, insuflându-ne aceeaşi dragoste 
de ţară şi credinţă strămoşească; îl simţim alături 
de noi la bucurii şi mai ales la durere, în vreme de 
năvălire a necazurilor asupra noastră. 

La mormântul său străjuieşte, de la moartea sa 
până astăzi, o candelă permanent aprinsă, dovedin- 
du-se prin aceasta cinstirea de care s-a bucurat de-a 
lungul veacurilor din partea întregului popor, care 
l-a venerat ca pe un sfânt, apărător al creştinătăţii, 
după cum se vede şi în pictura bisericii Mănăstirii 
Dobrovăț (jud. Iaşi), ultima sa ctitorie, pictată nu 
la mult timp după moartea sa. 

De aceea, trecerea lui în rândul sfinţilor prin ho- 
tărârea Sfântului Sinod al Bisericii Ortodoxe Ro- 
mâne de pe 20 iunie, anul mântuirii 1992, este o 
confirmare a evlaviei poporului dreptcredincios şi o 
recunoaştere a lucrării harului divin în viaţa oame- 
nilor care-L iubesc pe Hristos şi Biserica Sa. Ştefan 
cel Mare şi Sfânt este o icoană de lumină pentru tot 
poporul drept-credincios, un ocrotitor al ctitorilor de 
locaşuri sfinte şi al celor care luptă pentru apăra- 
rea dreptei credinţe şi a patriei lor. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne pe noi. Amin. 

Tropar, glas 1 


Apărător neînfricat al credinţei şi patriei stră- 
bune, mare ctitor de locaşuri sfinte, Ştefane Voie- 
vod, roagă pe Hristos Dumnezeu să ne izbăvească 
din nevoi şi din necazuri. 


Condac, glas 1 


Iubindu-L pe Dumnezeu, cu adevărat, slăvite 
Ştefane, sfinte biserici şi mănăstiri ai înălţat; pe 
cei săraci i-ai ajutat şi pe cei greşiţi i-ai iertat. Pen- 
tru aceste fapte ale tale, Dumnezeu te-a înzestrat 
cu înţelepciune şi putere ca să-i biruieşti pe vrăjma- 
şii ţării tale şi ai credinţei creştineşti. Drept aceea, 
te cinstim şi părinte te numim. 

Aceşti cuvioşi părinţi isihaşti nemţeni se nu- 
mără printre cei mai mari asceţi ai Bisericii Orto- 
doxe Române. 


Sfântul Cuvios Iosif de la Bisericani 


Acest cuvios părinte este cel dintâi sihastru cu- 
noscut în Muntele Bisericanilor şi întemeietorul 
mănăstirii cu acelaşi nume. S-a născut într-un sat 
din ţinutul Neamţ şi, de mic, având înclinare spre 
viaţa călugărească, a intrat în obştea Mănăstirii 
Bistriţa. Aici a primit tunderea în monahism şi a 
deprins de la părinţii bătrâni viaţa duhovnicească, 
postul şi neîncetata rugăciune. Văzând Cuviosul 
Iosif că nu are destulă linişte la Mănăstirea Bis- 
trița, a luat binecuvântare de la egumenul mănăsti- 
rii şi a plecat să se închine la Mormântul Domnului 
din Ierusalim. S-a retras apoi în pustia de pe Valea 
Iordanului, unde a ajuns, în câţiva ani, sihastru 
vestit. Aici s-a nevoit într-o peşteră, mai întâi sin- 
gur, apoi cu câţiva ucenici, răbdând multe ispite de 
la diavol. Ducând o viaţă de o înaltă trăire duhovni- 
cească, şi-a adunat în preajma lui 17 pustnici, înteme- 
ind prima comunitate duhovnicească românească 

cunoscută în Ţara Sfântă. Dar năvălind arabii asupra 
Sfintelor Locuri, după multă tulburare, Cuviosul 
Iosif şi-a luat ucenicii şi a venit în Moldova, la Mă- 
năstirea Bistriţa. Astfel, sihăstria lui losif s-a mu- 
tat din Valea Iordanului în Moldova, pe Muntele 
Bisericanilor. 

După ce numărul ucenicilor a crescut, a înălţat 
o mică biserică, al cărei hram era Buna Vestire, 
construind şi chilii împrejur. Pentru viaţa mona- 
hală de aici a statornicit rânduiala achimită (neador- 
mită), după modelul Mănăstirii Studiţilor de la Con- 
stantinopol, ce presupunea rugăciune neîncetată în 
biserică şi la chilii, post, metanii, cântarea psalmi- 
lor, ascultare şi dragoste. 

Năvălind turcii, care le-au incendiat biserica, s-au 
hotărât să plece la Sfântul Munte Athos. Pe drum 
însă li s-a arătat într-un stejar Preasfânta Născă- 
toare de Dumnezeu, care i-a întrebat: „Unde mer- 
geţi?”. La această minunată vedere, ei au răspuns: 
„Ne ducem la grădina ta!”; iar Maica Domnului le-a 
spus atunci: „Intoarceţi-vă, căci şi aici este grădina 
mea”. În amintirea acestei minuni, ei au aşezat o 
icoană cu chipul Maicii Domnului. Mai târziu, Schi- 
tul Cuviosului Iosif s-a numit „Schitul Bisericani”, 
adică „al evlavioşilor”, pentru că monahii se rugau 
aici cu lacrimi şi mulţi se vindecau de boli cu rugă- 
ciunea şi binecuvântarea Cuviosului Iosif. 


Sfântul Cuvios Chiriac de la Bisericani 


Cuviosul Chiriac de la Bisericani s-a nevoit la 
începutul sec. al XVII-lea la Mănăstirea Biseri- 
cani, care număra pe atunci peste o sută de călugări. 

S-a retras în pustie, într-o peşteră din muntele lui 
Simon, unde s-a nevoit singur, în aspră osteneală, 
timp de 60 de ani. Vara şi iarna petrecea pe munte cu 
trupul gol, în rugăciune curată, biruind, cu puterea 
lui Hristos, neputinţele firii şi ispitele diavolului. 

Pe acest cuvios l-a cunoscut şi Sfântul Ierarh 
Dosoftei, Mitropolitul Moldovei, care, mai târziu, 
după mutarea cuviosului la Domnul, i-a sărutat 
sfintele moaşte. Este cunoscut ca unul dintre marii 
sihaştri din Carpaţi, având o viaţă pilduitoare: trăi- 
rea în desăvârşită lepădare de sine, smerenie şi în 
neîncetată rugăciune. Şi-a dat sufletul lui Hristos, 
numărându-se printre sfinţii români, cinstiţi de 
popor. Moaştele lui au fost aşezate în peştera în 
care a trăit, peşteră ce se poate vedea şi astăzi, în care 
s-a amenajat un paraclis în cinstea lui. Mai târziu, 
din cauza deselor tulburări din ţară, sfintele moaşte- 
le au fost împărțite. 

Aceşti doi cuvioşi luminători ai călugărilor isi- 
haşti nemţeni întregesc şirul părinţilor din veac ce 
s-au sfințit prin mari nevoinţe în Mănăstirea Bise- 
ricani. 

Cu ale lor sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mân- 
tuieşte pe noi. Amin. 


Tropar, glas 1 


Povăţuitori sihaştrilor, ocrotitori ai celor din ne- 
voi şi celor mâhniţi mângâietori, Sfinţilor Cuvioşi 
Iosif şi Chiriac, cei ce aţi dobândit rugăciunea cea 
neîncetată şi vase alese ale Sfântului Duh v-aţi 
arătat, rugaţi-vă lui Dumnezeu să dăruiască sufle- 
telor noastre pace şi mare milă! 

Condac, glas 1 


Rugăciunea şi liniştea iubind, nevoinţa şi răb- 
darea îmbrăţişând, patimile cele pierzătoare le-aţi 
stins cu ostenelile pustiei, Sfinţilor Cuvioşi Iosif şi 
Chiriac de la Bisericani. Unul luminător al chi- 
noviei s-a făcut şi iscusit păstor, iar celălalt sfeşnic 
al luminii neînserate s-a arătat, prin rugăciunea 
cea neîncetată. 

Sfântul Cuvios Simeon de la Pângăraţi 


S-a născut la începutul secolului al XV-lea, în- 
tr-un sat din apropierea oraşului Piatra Neamţ, pe 
când conducea Ţara Moldovei evlaviosul domn Ale- 
xandru cel Bun. 

Încă din tinereţe şi-a arătat dragostea şi râvna 
pentru cele dumnezeieşti, alegând viaţa monahală 
şi intrând în obştea Mănăstirii Bistriţa. Aici s-a 
nevoit în viaţa de ascultare şi a sporit duhovni- 
ceşte, tăindu-şi patimile şi voia proprie. Născându-se 
într-însul dorul după liniştea pustiei, a luat bine- 
cuvântare de la egumenul Mănăstirii Bistriţa şi, 
împreună cu încă doi ucenici ai săi, la anul 1432, 
în zilele lui Iliaş Voievod, fiul lui Alexandru cel 
Bun, s-a retras în isihie, pe un picior mai ridicat al 
malului stâng al pârâului Pângăraţi, la poalele 
muntelui numit „Păru”, la 5 km depărtare de mă- 
năstirea sa. Aici, cuviosul şi-a făcut o chilie din 
bârne de brad, într-o poiană înconjurată de păduri 
seculare, unde s-a nevoit cu ucenicii săi, după voia 
lui Dumnezeu, în necontenite rugăciuni şi în cuge- 
tarea celor cereşti. Sporind mult cu darul Sfântului 
Duh, ajungând sihastru desăvârşit şi dascăl iscusit 

al rugăciunii inimii, s-au adunat în jurul lui ucenici 
iubitori de linişte, aşezământul lui fiind cunoscut 
timp de 29 de ani sub numele de „Sihăstria lui Si- 
meon”. Auzind Sfântul domnitor Ştefan cel Mare 
de nevoinţa cuviosului şi înştiinţându-se că nu are 
biserică unde să se roage cu ucenicii săi, în anul 
1461, i-a dăruit bani şi ajutor să înalțe o mică bise- 
rică de lemn, hramul ei fiind aşezat, în urma unei 
vedenii, în cinstea Sfântului Mare Mucenic Dimitrie, 
Izvorâtorul de Mir. Terminându-se biserica în ace- 
laşi an, a fost sfințită pe 26 octombrie de Mitropoli- 
tul Teoctist I, când l-a hirotonit în preot pe Simeon, 
care a devenit astfel întemeietorul şi primul egumen 
al Mănăstirii Pângăraţi, ce s-a numit până în 1508 
„Schitul lui Simeon”. Ca părinte duhovnicesc şi în- 
cepător al vieţii pustniceşti la Pângăraţi, a adunat 
în jurul său mulţi ucenici iubitori de Hristos şi de 
linişte. Atât de mult a sporit Cuviosul Simeon cu ne- 
voinţa, cu rugăciunea şi cu darul Duhului Sfânt, 
încât s-a învrednicit de harisma vindecării bolilor 
şi a înainte-vederii. Pentru aceea veneau la chilia 
sa mulţi suferinzi şi se făceau sănătoşi cu rugăciu- 
nea lui. Veneau încă şi credincioşi din sate şi chiar 
dregători din sfatul ţării ca să ceară binecuvântare 
şi cuvânt de folos, căci era iscusit rugător şi povă- 
țuitor de suflete. Pentru aceea şi Sf. Ştefan cel Mare, 
Domnul Moldovei, îl iubea şi, adeseori, îi cerea sfa- 
tul şi rugăciunea pentru el şi pentru ţară, care era 
mereu ameninţată de păgâni. 

Prin îngăduinţa lui Dumnezeu, în anul 1476 au 
năvălit turcii asupra Moldovei şi, „pentru păcatele 
poporului”, l-au biruit pe Ştefan cel Mare în luptele 

de la Războieni. Văzând primejdia aceasta, Cuviosul 
Simeon şi-a luat ucenicii, s-a rugat lui Dumnezeu 
pentru domn şi pentru ţară ca să-i scape din mâi- 
nile cotropitorilor, apoi au trecut peste Carpaţi în 
Transilvania, stabilindu-se la Mănăstirea Caşiva, 
unde, după puţin timp, s-a mutat cu pace la ce- 
reştile locaşuri, în toamna aceluiaşi an, 1476, in- 
trând în ceata Cuvioşilor Părinţi. După adormirea 
sa, a fost înmormântat de ucenicii săi cu cinste în 
acea mănăstire. 

Sfinţenia Cuviosului Simeon se arată şi prin 
aceea că, după moarte, a strălucit şi prin sfintele 
sale moaşte, care au fost cinstite de Ştefan Voievod. 
Despre aducerea moaştelor Sfântului Simeon ne 
spune Ieromonahul Atanasie, în Cuvântul despre 
zidirea Sfintei Mănăstiri Pângărați: „După ce s-au 
întors turcii şi s-a potolit vrajba robiei şi s-a făcut 
pace, atunci a trimis Ştefan voievod şi i-a adus sfin- 
tele lui moaşte într-o raclă cinstită şi le ţinea în vis- 
tieria sa cu cinste. Apoi, luând o parte din sfintele 
lui moaşte, le-a oprit pentru blagoslovenie şi cu 
aromate cu bune miresme şi cu tămâie le tămâia 
totdeauna spre credinţa şi buna întărire a dreptei 
credinţe a domniei sale, iar mai vârtos pentru dra- 
gostea şi căldura duhovnicească ce avea mai-nainte 
către dânsul; iar rămăşiţa sfintelor lui moaşte cu 
cuviinţă sfinţită şi cu cinste le-a îngropat în cetatea 
Socevei”. Această aducere a sfintelor lui moaşte se 
pare că a avut loc spre sfârşitul anului 1484, când 
se ştie că ucenicii cuviosului s-au întors din nou la 
sihăstria lor, întemeiată de Sfântul Simeon leroschi- 
monahul. 

Sfântul Cuvios Amfilohie de la Pângăraţi 


S-a născut în anul 1487, undeva în partea de 
nord a Moldovei. Viaţa monahală şi-a început-o de 
foarte tânăr, la Mănăstirea Moldoviţa, de unde a ve- 
nit la Pângăraţi, în anul 1508. Aici a fost ales, de către 
toţi, ocârmuitor, conducând obştea mănăstirii timp 
de 56 de ani. 

Despre el vorbeşte Ieromonahul Anastasie de la 
Mănăstirea Moldoviţa, care l-a cunoscut personal: 
„Din copilăria sa s-a nevoit în viaţa călugărească, 
fiind mărturisit de toţi pentru faptele lui cele bune. 
Şi era scriitor foarte iscusit şi ştia meşteşug a lucra 
la lemn şi era cinstit de toţi Domnii şi miluit, dară 
de carte om prost se arăta. Şi până la bătrâneţe bine 
şi-a ocârmuit viaţa sa; în foame şi în sete, în răb- 
dare şi întru osteneale, întru toată nevoinţa duhov- 
nicească. Şi de la draci năpăşti şi ispite multe a 
răbdat până la moarte. Şi sfârşitul vieţii sale bine 
au săvârşit: că a dat ţărna ţărnei şi s-a dus în calea 
cea lungă a părinţilor, luându-și plata ostenelilor sale 
de la Dreptul Judecător şi cu cinste fiind îngropat 
de ucenicii săi”. 

Nevoinţele sale nu au fost trecute cu vederea de 
Stăpânul tuturor, ci au atras cu ele purtarea Sa de 
grijă şi ocrotirea Sfântului Dimitrie, patronul mănă- 
stirii, care, prin arătare dumnezeiască, i-a cerut 
Domnitorului Alexandru Lăpuşneanu să zidească 
la Pângăraţi o biserică în numele său pe locul celei 
vechi de lemn, care fusese arsă de turci. Pe când Vo- 
ievodul se afla în Târgul Pietrei, precum aveau obi- 
cei Domnii Moldovei a umbla pe la târguri şi cetăţi din 
vremi de demult, „când a fost luna lui Octombrie, în 

22 de zile, la miezul nopții, i s-a arătat lui în vis un 
voinic cu veşminte albe îmbrăcat şi foarte frumos, 
cu dumnezeiască slavă împodobit şi i-a zis lui: Scoa- 
lă-te, Voievodule, şi degrab să mergi la Pângăraţi, 
unde petrece un sihastru Amfilohie aproape de 50 
de ani, şi să zideşti întru numele mieu biserica pe 
locul unde am avut mai-nainte făcută de bătrânul 
Ştefan Voievod în zilele stareţului Simeoan leromo- 
nah. (...) Iară Domnul Alexandru cu glas lin l-au 
întrebat, zicând: Cine eşti, doamne, cu atâta dumne- 
zeiască podoabă îmbrăcat şi cu slavă împodobit? 
Iar el i-au răspuns: Eu sunt Sfântul Dimitrie, Muce- 
nicul lui Hristos şi ostaş, şi de la Maximilian mun- 
citorul, pentru Hristos, în cetatea Solonului (Te- 
salonic) în temniţă am fost închis şi muncit şi în 
coastă împuns, carele în toată lumea şi în toată 
marginea se slăveşte numele mieu şi în pământul 
acesta numai în pustie biserică nu am. (...) Şi în 
grabă şi singur Domnul şi cu toţi boiarii au sosit la 
Sihastrul Amfilohie şi au început a-i spune vede- 
nia, zicând: Măcar că eu, cinstite Părinte, n-am dat 
crezării îndată visul, (pentru că) Sfânta Scriptură 
şi Părinţii noştri cei duhovniceşti ne învaţă pe noi 
să nu credem visurile, iar eu am adunat pe credin- 
cioşi boiarii miei şi pe filosofi şi toţi au judecat că de 
la Dumnezeu este şi foarte ne-am bucurat. Acestea 
grăind amândoi, au zis şi Sihastrul că de la Dum- 
nezeu este vedenia. Şi de multă bucurie şi veselie 
s-au umplut şi s-au aprins de dumnezeiescul Duh 
cele dinăuntru ale lor şi s-au cuprins şi mult au plâns. 
Şi pentru mântuirea sufletului nu puţin au vorbit, 
încă şi pentru deşertăciunea lumii aceştia din destul 
au vorbit: cum că trece ca o umbră lumea aceasta şi 

viaţa noastră ca praful şi ca fumul se stinge; şi cum 
blagocestivii împărați au zidit sfintele mănăstiri şi 
cu Dumnezeu s-au unit şi Biserica sobornicească 
întru una au adunat şi au împreunat pre sfintele 
şapte soboare cu Sfinţii Părinţi şi până astăzi, zice, 
se ţin dogmele cu rugăciunile Sfinţilor Părinţi, pre- 
cum şi Hristos au făgăduit Sfinţilor Apostoli, iar 
mai vârtos nouă, păcătoşilor, că va fi cu noi până la 
sfârşitul veacului. (...) Şi fără de număr din Sfin- 
tele Scripturi au grăit. Şi, după plânsul cel de mân- 
gâiere şi după voroava cea duhovnicească, de multă 
bucurie umplându-se, au făcut masă mare împără- 
tească marele Voievod la Sihastrul şi Starețul Am- 
filohie. (...) Şi apoi au întrebat pe Sfântul Stareţ 
marele Voievod Alexandru: Fost-au înainte vreme şi 
mai înainte de tine vieţuitori călugări pe locul acesta, 
au n-au fost? lar el pre amăruntul i-au povestit 
pentru viaţa Sfântului Simeon preotul.” 

„Cu bunăvoirea lui Dumnezeu şi cu sporirea 
Preasfântului Duh şi cu ajutorul Sfântului Mare 
Mucenic Dimitrie Izvorâtorul de Mir, ostaşul lui 
Hristos, s-au zidit şi s-au săvârşit Sfânta Mănăstire 
întru numele Sfântului Mucenic şi s-au sfinţit de 
Grigorie Mitropolit al Socevei în anul 1560 din po- 
runca lui Alexandru Voievod.” 

În anul 1566, Cuviosul Amfilohie Sihastrul, cu- 
noscând că i se apropie sfârşitul vieţii, i-a adunat 
pe toţi fiii săi duhovniceşti şi le-a dat cuvântul său 
cel mai de pe urmă. Apoi, sărutându-i cu lacrimi, a 
lăsat egumen la Pângăraţi în locul său pe leromo- 
nahul Teodorit, ucenicul său, iar el s-a retras la Mol- 
doviţa, mănăstirea lui de metanie. Acolo, fericitul Am- 
filohie a primit marele şi îngerescul chip al schimniciei 

sub numele de Enoh, ca cel ce întotdeauna se înalţă 
cu inima şi cu dorirea către cele cereşti, adăugând 
osteneli peste osteneli, timp de încă patru ani de zile. 
Iar în anul 1570, aflând de la Duhul Sfânt ceasul 
morţii sale, s-a împărtăşit cu Sfintele Taine şi şi-a 
dat cu pace sufletul său în braţele Domnului nostru 
Iisus Hristos, pe 7 septembrie, la şapte ceasuri din 
noapte, în zilele lui Bogdan Voievod. Iar despre sfâr- 
şitul său minunat dă mărturie leromonahul Anastasie 
astfel: „Acestea toate mi le-au spus Părintele Amfi- 
lohie şi stareţ de la Sfânta Mănăstire Pângăraţi mie, 
smeritului leromonah Anastasie de la Mănăstirea 
Moldoviței, mult păcătosului şi întru tot netreb- 
nicului, că mare dar au luat bătrânul Amfilohie 
mai-nainte de mutarea sa, că vremea şi ziua mută- 
rii sale au spus-o mie, smeritului Anastasie, şi nime- 
nea să nu fie necredincios ca să nu cadă în ispită, că 
întru adevăr toate acestea adevărate sunt. Acestea 
toate le-am scris pentru ca să nu se uite mai pre urmă, 
în urma acestui neam, şi oricine vor vrea să râv- 
nească acestor Sfinţi Părinți”. 

Întrucât Cuviosul Amfilohie a fost cinstit încă 
din viaţă ca sfânt, îndată după mutarea sa din trup, 
părinţii celor două mănăstiri, Moldoviţa şi Pângă- 
raţi, îl prăznuiau anual la data săvârșirii sale. 

Cu ale lor sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mân- 
tuieşte pe noi! Amin. 


Tropar, glas 3 


Cuvioşilor Părinţi Simeon şi Amfilohie, cei ce aţi 
luminat pădurile Carpaţilor cu rugăciunile voastre 

şi aţi umplut de mireasmă duhovnicească toată va- 
lea Bistriţei. Sfetnicilor de taină ai voievozilor şi 
făclii luminoase ale călugărilor şi credincioşilor evla- 
vioşi, rugaţi-vă lui Dumnezeu pentru noi, cei ce să- 
vârşim, cu dragoste sfântă, pomenirea voastră! 


Condac, glas 8 


Pe Unul Dumnezeu iubind, de cele trecătoare 
aţi fugit şi în sihăstrie vieţuind, cu cerul v-aţi logo- 
dit, Sfinţilor Cuvioşi Părinţi Simeon şi Amfilohie, ne- 
încetat slăvind pe Hristos-Dumnezeu. Pentru aceasta 
cu evlavie cântare de laudă vă aducem, zicând: Bu- 
curaţi-vă, flori preaalese ale Bisericii dreptmăritoare! 

Viaţa Cuviosului Rafail de la Agapia 


Cuviosul Rafail s-a nevoit în străvechiul aşeză- 
mânt călugăresc Agapia din Deal, în veacul al XVI-lea. 
Acesta a fost cinstit încă din secolul al XVII-lea, 
mai ales în Moldova, ca unul dintre sfinţii români 
mai mari, ale cărui sfinte moaşte le-a căutat, spre 
a le săruta, însuşi Sfântul lerarh Dosoftei, Mitro- 
politul Moldovei. 

Sfântul Rafail s-a născut, după unele izvoare, în 
satul Bursucani, din ţinutul Bârladului, fiind fiul 
unor părinţi virtuoşi şi de neam bun. 

Faima despre viaţa duhovnicească înaltă a că- 
lugărilor din „Mănăstirea lui Agapie”, trecând de 
hotarele Moldovei şi chiar dincolo de Carpaţi, îi atră- 
gea pe mulţi iubitori de Hristos. Cuviosul, ascul- 
tându-şi chemarea lăuntrică şi purtând întru sine 
frica de Dumnezeu, vine aici cu dorinţa de a urma 
calea cea strâmtă şi mult bătătorită de sihaştrii cei 
din veac. Mult s-a minunat văzând viaţa de aspră 
nevoinţă, rugăciunea şi tăcerea părinţilor agăpeni. 
Dar mai mult a fost cucerit de duhul dragostei celei 


“Din tradiţie se ştie că mănăstirea este întemeiată de sihas- 
trul Agapie. 


83 


Sfinţi ocrotitori ai Moldovei 


nefăţarnice. Cu iubirea de Hristos în suflet şi cu în- 
drăzneala cea bună fiind întrarmat, s-a făcut ucenic 
părinţilor. Invăţa de la ei că ascultarea este mai 
mare decât toate şi că numai cei curaţi cu inima pot 
intra în împărăţia lui Dumnezeu, dar pentru a 
dobândi neprihănirea este nevoie de multă silinţă 
a firii. Pătrunde, cu vremea, tainele vieţii duhovni- 
ceşti, străduindu-se să se asemene părinţilor în os- 
teneli, rugăciune şi smerenie. 

După îndelungă ispitire în ascultare, ucenicul a 
luat pe umerii săi jugul cel bun al lui Hristos şi, 
îmbrăcându-se în chipul cel monabhicesc, a primit 
numele de Rafail, care se tâlcuieşte „Dumnezeu 
aduce vindecare”. Cu nemăsurată râvnă se silea să 
dobândească, deopotrivă, toate virtuțile şi, astfel, 
s-a făcut locaş al tuturor bunătăţilor duhovniceşti, 
încât toţi luau aminte la el, căutând să-l urmeze. 

Viaţa de nevoinţă a acestui purtător de Dum- 
nezeu este mult învăluită în taină. Dar se ştie că 
părinţii agăpeni ţineau o rânduială a locului de la 
care nu s-a abătut nici ascultătorul monah Rafail. 
Călugării petreceau în lavră, iar cine era întărit şi 
râvnea la viaţa cea liniştită a pustiei, cu binecu- 
vântare, pleca să se nevoiască în sihăstrie împreună 
cu un bătrân, mai târziu, poate, şi singur. Munţii 
sunt martori tăcuţi ai nevoinţelor sfinţilor care au 
petrecut aici. La tot pasul apar tainiţe potrivite ne- 
voinței. Stânci scobite, peşteri, poieni însorite, obcini 
unde pădurea începe să dispară au fost întotdea- 
una locuite de sihaştri. Această cale binecuvântată 
a urmat-o şi fericitul Rafail, care, asemenea unui 
vultur în înălțimi, s-a însingurat în inima munte- 
lui. Pustnicii, acele făclii strălucitoare ce au luminat 
cu viaţa lor îngerească pustietatea muntelui, i-au 

dezvăluit tainele lucrării duhovniceşti săvârşite cu 
mintea. Dar desăvârşita călăuză i-a fost liniştea 
cea sfântă spre aflarea celor cereşti, iar prin rugă- 
ciunea curată s-a ridicat mai presus de cele pă- 
mânteşti şi a văzut slava lui Dumnezeu, cât i-a fost 
îngăduit. Rodul ostenelilor sihăstreşti şi ale rugă- 
ciunii neîncetate a fost dobândirea darurilor înalte, 
care cu anevoie pot fi înfăţişate în cuvânt. 
Dumnezeu cel iubitor de oameni, Care vrea 
mântuirea tuturor, a rânduit ca să fie îndrumător 
al fraţilor din obşte, căci, prin viaţa sa îngerească şi 
prin înţelepciunea cea mai presus de fire, pricinuia 
tuturor uimire. În Condica Sfântă şi în pomelnicele 
vechi este numit Fericitul Stareţ Rafail. Toţi îl pri- 
veau ca pe o icoană a virtuţilor. Sfeşnic de lumină 
era sihaştrilor, dar şi părinte iubitor creştinilor din 
satele Moldovei care veneau la el ca la un liman, 
pentru rugăciuni, tămăduiri şi ajutor în tot felul de ne- 
voi, în vreme de pace sau de cumpănă pentru ţară. 
După trecerea din lumea aceasta, ucenicii, cu- 
noscându-i viaţa şi nevoinţele (se spune că se făceau 
minuni la mormântul său), i-au dezgropat trupul pe 
care l-au aflat plin de slavă dumnezeiască şi bine 
mirositor. A fost aşezat în biserică spre închinare. 
Odor de mare preţ era pentru Moldova, căci veneau 
credincioşii să se închine la sfintele sale moaşte, mai 
ales la hramul Mănăstirii Neamţ, când avea loc pe- 
lerinajul la Mănăstirile Neamţ, Agapia şi Secu. La 
Agapia Veche acest pelerinaj continuă şi azi, cu 
toate că trupurile întregi ale sfinţilor sunt tăinuite , 


“Pentru a nu fi profanate de păgâni sau înstrăinate, ştiin- 
du-se că Mănăstirea Agapia a fost jefuită, arsă şi chiar pusti- 
ită în repetate rânduri, mai ales în secolul al XVII-lea. 

dar, se pare, părţi din aceste sfinte moaşte se gă- 
sesc în unele mănăstiri din Moldova. 


Viaţa Cuviosului Partenie de la Agapia 


Partenie, părintele cel sfânt şi minunat, vrednic 
urmaş al sihaştrilor din Munţii Agapiei, a vieţuit în 
aceste locuri în veacul al XVII-lea. Sfântul Ierarh 
Dosoftei, Mitropolitul Moldovei, care a cunoscut mulți 
călugări cu înaltă viaţă duhovnicească din Mol- 
dova, îl numără pe Cuviosul Partenie printre sfinții 
români cărora le-a cunoscut viaţa şi traiul. 

Ucenic al stareţului Eufrosin, ctitorul mănăstirii 
din Livada Părinților, primeşte din mâinile aces- 
tuia tunderea în schima monahală. Cât a petrecut 
în viaţa de obşte, cât s-a nevoit în sihăstrie, nu pu- 
tem şti. Tradiţia spune despre el că a sihăstrit în 
muntele Scaunele, după pilda părinţilor de odini- 
oară. Nevoinţa lor era aceasta: ziua se rugau în 
singurătate, mai ales cu Psaltirea, pe care o ştiau 
pe dinafară, iar la apusul soarelui, gustau puţin 
din pâine şi legume fierte, după care toată noaptea 
se nevoiau rugându-se cu mintea (rugăciunea lui 
lisus), iar cu mâinile împleteau coşuri. Aţipeau doar 
câte puţin când oboseau, în laviţe (scaune), aşezate 
între trunchiurile de brazi. Această nevoinţă con- 
tinua fără întrerupere până dimineaţa. Ucenicii 
duceau coşurile la târg, unde le vindeau, iar cu banii 
astfel câştigaţi cumpărau hrană şi cele necesare tra- 
iului pustnicesc. De la aceste scaune muntele şi po- 
iana au primit numele de Scaune. 


“Mitropolitul Dosoftei, Viaţa şi petrecerea sfinților, laşi, 1682- 
1686. 

El urcă în acest munte al fericiţilor ca într-un 
alt Tabor, când stareţul Eufrosin îi îngăduie să 
meargă la linişte, căci, gustând din dulceaţa ha- 
rului dumnezeiesc, duhul îi tânjea după bunătăţile 
ce le naşte pustia. Acolo şi-a închis porțile simţurilor 
cu legile lui Dumnezeu ca şi cu nişte zăvoare şi 
vorbea cu Stăpânul tuturor în rugăciunea cea de 
taină, iar osteneala îi era desfătare. Cine poate 
spune nevoinţele cele fără de măsură, privegherile 
cu lacrimi, lupta cu gândurile şi duhurile înşelă- 
ciunii? Prin răbdarea strâmtorărilor pustiei şi uscă- 
ciunea trupului, s-a făcut asemenea îngerilor şi vred- 
nic vieţuitor al mănăstirii celor fără de trupuri. 

Acest dumnezeiesc bărbat este numărat în rân- 
dul egumenilor Agapiei. Mulţi călugări şi pustnici 
s-au mântuit prin rugăciunea şi povăţuirea sa blândă. 
Era luminat şi plin de toată înțelepciunea, căci dra- 
goste de Sfintele Scripturi şi de cărţile Sfinţilor Pă- 
rinţi având, s-a îngrijit ca fraţii din obşte să nu fie 
lipsiţi de aceste comori nepreţuite în vremuri când 
cu anevoie şi cu mare cheltuială se dobândeau. 

Avea darul tămăduirii şi îndrăzneală la rugă- 
ciune înaintea lui Dumnezeu. Potrivit unor tradiţii, 
scotea şi demoni din oameni. Pentru viaţa sa sfân- 
tă, dintotdeauna a fost cinstit de călugări şi de cre- 
dincioşi. 

Mărturie a vieţuirii sale sfinte şi minunate este 
şi faptul că, după moarte (1660), trupul fiindu-i dez- 
gropat, după rânduiala strămoşească, a fost găsit 
nestricat. Se spune că se făceau minuni la mor- 
mântul său. Cu adâncă evlavie şi nădejde, veneau 
să se închine la sfintele sale moaşte călugări şi cre- 
dincioşi de pretutindeni. Sfintele moaşte ale Cuvi- 
osului Partenie au fost tăinuite, poate, odată cu ale 

Cuviosului Rafail. Aceşti doi mari luminători ai că- 
lugărilor întregesc şirul părinţilor din veac ce s-au 
sfinţit prin mari nevoinţe în „Mănăstirea lui Agapie” 
şi în împrejurimile ei. 

Cu ale lor sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi! Amin. 


Tropar, glas 5 


Următori şi împlinitori ai Evangheliei lui Hristos, 
Cuvioşilor Părinţi Partenie şi Rafail, sihaştri prea- 
luminaţi ai munţilor Moldovei; ostenindu-vă cu pos- 
tul şi cu rugăciunea, aţi dobândit de la Dumnezeu 
aripi ale sufletului vostru, pentru aceasta vă ru- 
găm să ne trimiteţi de la Hristos milă şi har celor 
ce prăznuim cu dragoste pomenirea voastră! 


Condac, glas 8 


La ajutorul vostru alergăm, Preacuvioşilor, ca 
râuri de tămăduiri să luăm din dumnezeiescul dar 
ce s-a sălăşluit întru voi. Minuni făcând cu puterea 
Duhului, multe patimi aţi vindecat. Pe Hristos Dum- 
nezeu rugaţi-L să mântuiască sufletele noastre! 

Acest vrednic fiu al neamului românesc şi stră- 
lucit ierarh al Bisericii Moldovei a trăit în veacul al 
XVII-lea, fiind contemporan şi prieten apropiat al 
Mitropoliţilor Varlaam şi Dosoftei. S-a născut în ţi- 
nutul Vrancei (pe atunci numit ţinutul Putnei), din 
neam de răzeşi, din binecredincioşii părinţi Gheorghe 
şi Anastasia. Din tinereţe a dorit viaţă călugărească. 

Rudenia sa Varlaam Moţoc, viitorul mitropolit 
al Moldovei, îşi petrecea viaţa călugărească în os- 
teneli sfinte la Mănăstirea Secu. Aflând de râvna şi 
dorinţa tânărului, l-a dus în obştea Mănăstirii Râşca, 
rectitorită de vornicul Costea Băcioc, prietenul apro- 
piat al lui Varlaam. Aici, la Râşca, tânărul vrân- 
cean a fost călugărit de egumenul Agafton, în jurul 
anului 1630. 

În anul 1632, Varlaam ajunge mitropolit al Mol- 
dovei, iar după câţiva ani îl mută pe călugărul loan 
de la Mănăstirea Râşca la Mănăstirea Secu, dân- 
du-i chilia, cărţile şi lucrurile pe care mitropolitul 
le păstra în mănăstirea sa de metanie. loan, care 
vieţuise la Râşca aproximativ 18 ani, nu a uitat nicio- 
dată în viaţă mănăstirea în care a fost călugărit, con- 
temporanii şi urmaşii numindu-l „loan de Râşca”. 

La Mănăstirea Secu, loan a stat sub ascultarea 
egumenilor Nechifor şi Ghedeon, acesta din urmă 

fiind ctitorul Schitului — azi Mănăstirea — Sihăstria, 
şi apoi, în două rânduri, mitropolit al Moldovei. 

În anul 1641, Domnitorul Vasile Lupu, sfătuit 
de Mitropolitul Varlaam, înfiinţează în Cetatea 
Neamţului o mică mănăstire, cu hramul „Sfântul 
Ierarh Nicolae”. În Cetate se adăposteau, în vre- 
muri de restrişte, familia domnitorului şi alte fami- 
lii boiereşti din Moldova. Aici era adăpostit şi teza- 
urul ţării. De aceea, Mitropolitul Varlaam a aşezat 
la egumenia acestei mănăstiri-cetate pe omul său 
de încredere şi rudenia sa, loan „de la Râşca” de la 
Mănăstirea Secu, smerit călugăr, mare rugător şi 
postitor. 

Ioan a fost egumen la mănăstirea din Cetatea 
Neamţului până în anul 1665. EI a botezat-o, afun- 
dat, în 1650, pe fiica lui Joldea, armaşul cetăţii, cea 
care avea să fie, peste ani, marea sihastră Sfânta Cu- 
vioasă Teodora de la Sihla, şi el i-a fost duhovnic şi 
îndrumător până la vârsta de 16 ani, îndemnând-o 
să aleagă viaţa monahală. În toţi aceşti ani, el i-a 
povăţuit cu blândeţe pe străjerii Cetăţii, săvârşind 
şi pentru ei Sfânta Liturghie, fie în paraclisul Ce- 
tăţii, renovat de Vasile Voievod, fie în bisericuţa 
metocului Cetăţii din satul străjerilor, ctitorită de 
acelaşi milostiv domnitor şi care avea patron tot pe 
Sfântul Nicolae. În cele din urmă zile ale Mitro- 
politului Varlaam, egumenul loan din Cetate se 
afla în chilia acestuia de la Secu, ascultându-i ulti- 
mele dorinţe şi poveţe, iar după mutarea sa la Dom- 
nul, l-a aşezat în mormântul de lângă zidul bisericii. 

În anul 1666, Mitropolitul Ghedeon, aflat pen- 
tru a doua oară în scaunul mitropolitan, l-a aşezat, 

pentru un an de zile, egumen la Mănăstirea Secu. 
Unul dintre vieţuitorii acestei mănăstiri, Arhiman- 
dritul Dionisie Udişteanu, îl descrie pe egumenul 
Ioan astfel: „...ucenic al Mitropolitului Varlaam, bun 
cunoscător al limbii slavone, foarte smerit, având o 
viaţă pilduitoare şi cu realizări mari în activitatea sa”. 

În anul 1667, loan este ales, hirotonit şi insta- 
lat episcop al Huşilor, Episcopie ce purta grijă de 
credincioşii din Ţara de Jos a Moldovei, de pe am- 
bele maluri ale Prutului. Aici, loan a păstorit timp 
de şapte ani, în vremuri grele, când turcii şi tătarii 
prădau, deseori, aceste locuri. Vlădica loan era mi- 
lostiv, gata oricând să aline orice durere. Era foarte 
îndrăgit şi respectat de ceilalţi ierarhi moldoveni, 
mai cu seamă de Sfântul Ierarh Dosoftei, în acea 
perioadă episcop la Roman, iar după câţiva ani mi- 
tropolit al Moldovei. 

Din anul 1674 şi până la fericita sa mutare la 
Domnul, în anul 1685, loan a păstorit Episcopia 
Romanului, înfiinţată de primii voievozi Muşatini 
ai Moldovei. Această eparhie se bucura de deose- 
bită cinste, ierarhilor dându-li-se uneori titlul de 
arhiepiscop sau chiar de mitropolit al Ţării de Jos. 
Şi aici, marele ierarh Ioan a dus o viaţă pilduitoare. 
Un Pateric al sfinților de pe pământul Moldo-ho- 
mâniei, manuscris din anul 1888, ni-l descrie ast- 
fel: „Şi tot în anii aceştia şi preasfinţitul arhiepis- 
cop loan au îndemnat pre lume a se minuna prin 
strălucitele şi sfintele sale nevoinţe. El mai întâi 
din tânără vârstă au îmbrăţişat orânduiala monahi- 
cească şi petrecând viaţă sfântă şi plăcută lui Dum- 
nezeu, de acolo s-au rânduit la scaunul arhiepiscopiei 

Romanului în anul 1674, unde iarăşi întru neînce- 
tate nevoinţi şi întru înalte bunătăţi strălucind minu- 
nat! Şi petrecând cu smerenie adâncă, s-au mutat 
la vecinica odihnă”. 

Cât timp a păstorit la Roman s-a ostenit ca, din 
puţina sa agoniseală, să ctitorească Mănăstirea 
Mera, în ţinutul său natal. La săvârşirea acestei 
frumoase fapte a fost ajutat de rudenia sa, vornicul 
Moţoc din Odobeşti. Mănăstirea Mera era destul de 
aproape de Mănăstirea Vărzăreşti, pustiită de slu- 
jitorii domneşti ai lui Matei Vodă Basarab şi pără- 
sită de călugări. Episcopul loan a găsit de cuviinţă 
ca la această mănăstire să o aşeze pe ucenica sa Teo- 
dora de la Cetatea Neamţului, împreună cu alte câ- 
teva călugăriţe. Purtând grijă de lucrările de la Mera, 
putea supraveghea şi liniştea călugăriţelor, ajutân- 
du-le totodată cu cele necesare traiului. 

Adânc impresionat de viaţa curată şi alesele ne- 
voințe ale episcopului Ioan, Sfântul Mitropolit Do- 
softei, în cartea sa Viața şi petrecerea sfinților, îl 
numeşte „arhiepiscopul cel sfânt şi minunat”. 

Înainte de moarte, loan a lăsat mitropolitului 
său puţinele bunuri pe care le avea. 

În anul 1685, fericitul loan s-a mutat la Dom- 
nul. Sfântul Mitropolit Dosoftei, împreună cu cei- 
lalţi ierarhi ai Moldovei, i-a făcut cuvenita prohodire 
şi l-au aşezat în mormântul de lângă biserica mare a 
Mănăstirii Secu. Lespedea mormântului său, peste 
care au trecut vitregiile vremurilor, stă şi astăzi 
mărturie deasupra locului unde odihnesc osemin- 
tele sale. Sfânta Teodora, după ce şi-a condus duhov- 
nicul pe drumul spre veşnicie, s-a retras în singurătate 

în Munţii Sihlei, urmând pilda vieţii duhovnicescului 
său părinte. Simţind sfinţenia vieţii şi ajutorul rugă- 
ciunilor sale, credincioşii dau cinstire cuvenită Sf. loan 
„de Râşca”, pe care şi noi cinstindu-l, lăudăm pe Dum- 
nezeu Cel minunat întru sfinții Săi. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi! Amin. 


Tropar, glas 4 


Ucenic preaales al Sfinţilor Mitropoliţi Varlaam 
şi Dosoftei ai Moldovei, prin rânduiala lui Dum- 
nezeu ai fost ierarh sfânt şi minunat, Episcop al 
Huşilor şi Arhiepiscop al Romanului. Păzind dreapta 
credinţă, ai păstorit turma lui Hristos şi, în sfin- 
țenie vieţuind, ai binecuvântat sfintele mănăstiri 
Râşca şi Secu. Sfinte lerarhe Ioane, roagă-te lui Dum- 
nezeu să mântuiască sufletele noastre! 


Condac, glas 2 


De dragostea lui Hristos fiind aprins, Sfinte 
lerarhe loane, mintea înălţându-ţi în lumina Prea- 
sfintei Treimi, ai dobândit lucrarea faptelor bune şi 
smerita cugetare. Luminat fiind de Duhul Sfânt, 
păstor înţelept şi nevoitor, roagă-te Împăratului Sla- 
vei să ne dăruiască pace şi mare milă! 

Cuviosul Părinte Iosif s-a născut în jurul anului 
1750, în satul Valea Jidanului din Transilvania, 
într-o familie de oameni evlavioşi, trăitori ai cre- 
dinţei ortodoxe. 

În acea vreme are loc revolta românilor orto- 
docşi din Transilvania, condusă de Cuviosul Sofro- 
nie de la Cioara, împotriva asupririi austriece şi a 
uniaţiei. Din cauza acestor conflicte şi persecuții, 
multe familii de români statornici în credinţa orto- 
doxă au venit în Moldova, între care şi cea a Cu- 
viosului losif. Râvnind vieţii îmbunătăţite a nevoi- 
torilor pentru Hristos, Cuviosul losif a cercetat mă- 
năstirile Moldovei şi, văzând viaţa duhovnicească 
a multor nevoitori, a urmat pilda lor. 

Acesta a cunoscut viaţa monahală din tinereţe, 
alegând să devină ucenic al Cuviosului Paisie Velici- 
kovski, pe când se afla la Mănăstirea Dragomirna. 
Ucenic al Sfântului Paisie la mănăstirile Drago- 
mirna, Secu şi Neamţ, el s-a deprins cu ascultarea, 
smerenia, paza minţii, înfrânarea, postirea, prive- 
gherile şi rugăciunea minţii. 

Când Sfântul Cuvios Paisie s-a mutat cu obştea 
la Mănăstirile Secu şi Neamţ, a venit şi Cuviosul 
Iosif, care, la recomandarea stareţului, a fost călu- 
gărit şi hirotonit ieromonah. Pe la 1779, îl aflăm pe 

Cuviosul Iosif îndrumător duhovnicesc la Schitul 
Pocrov de lângă Mănăstirea Neamţ şi povăţuitor al 
maicilor de la schiturile Gura Carpenului şi Durău. 

La ceva timp, cu binecuvântarea stareţului, a 
devenit sihastru (ieroschimonah) în Munţii Neam- 
țului cu alţi doi părinţi, Gherman şi Gherontie. După 
1785, cu povăţuirea Stareţului Paisie şi cu binecu- 
vântarea chiriarhului, Cuviosul Iosif a fost rânduit 
să pună bazele Mănăstirii Varatic, împreună cu 
maica Olimpiada, iar mai apoi şi Nazaria, ucenicele 
sale duhovniceşti de la Schitul Durău. 

Sihastru şi dascăl iscusit al rugăciunii lui lisus, 
preot şi duhovnic renumit, părinte adevărat pentru 
călugări şi mireni şi bun organizator, Sfântul Iosif 
este cel dintâi duhovnic, de pilduitoare autoritate, 
al aşezării călugărești de la Varatic şi, în acelaşi 
timp, unul dintre ctitorii acestei mănăstiri. Cunos- 
când purtarea sa şi rolul activ pe care l-a îndeplinit 
la Varatic, Mitropolitul Veniamin Costachi al Mol- 
dovei l-a prețuit pentru sfinţenia vieţii sale şi faptele 
bune ce le săvârşea. 

Ca ucenic şi următor al Sfântului Paisie, Cuvi- 
osul Iosif a devenit un vrednic misionar al Bisericii 
noastre şi înnoitor al vieţii monahale în obştea de la 
Varatic şi din împrejurimi. 

Împreună cu stareţele din vremea sa, a pus te- 
melia bunelor rânduieli cu privire la slujbele biseri- 
ceşti, la lucrul de obşte şi chilie, la deprinderea cu 
cititul, scrisul, lucrul de mână şi rugăciunea cea de 
toată vremea. 

La Mănăstirea Varatic a devenit ctitor al celor 
două biserici de la începutul mănăstirii, al celei 

din lemn (1785) şi apoi din zid (1808-1812), ambele 
cu hramul „Adormirea Maicii Domnului”. 

Sfântul Iosif Pustnicul a contribuit la organi- 
zarea mai multor mănăstiri din munţii Neamţului 
şi timp de treizeci de ani a asigurat îndrumarea du- 
hovnicească a mai bine de trei sute de călugăriţe, 
precum şi a numeroşi anahoreţi din munţii de lângă 
Sihla. 

Slujitor al cuvântului lui Dumnezeu, Sfântul Cu- 
vios losif a dobândit încă din tinereţe o cunoaştere 
temeinică a Sfintei Scripturi şi a scrierilor Sfinţilor 
Părinţi, ceea ce i-a dat posibilitatea să se ocupe şi 
de copierea manuscriselor cu conţinut scripturistic, 
teologic şi cultic. 

Vestea despre sfinţenia şi înţelepciunea lui du- 
hovnicească atât de mult sporise, încât ajunsese 
unul din cei mai renumiţi sihaştri din ţinutul Neam- 
tului, la care alergau monahii şi credincioşii să se 
spovedească şi să primească povăţuiri. 

Tuturor ucenicilor săi, Cuviosul Iosif le-a in- 
suflat un duh de râvnă duhovnicească şi de jertfă 
pentru dobândirea desăvârşirii. Printre ucenicii săi 
se numără şi leromonahul Irinarh Rosetti (+ 1859), 
care, după ce a întemeiat, cu binecuvântarea şi spri- 
jinul Mitropolitului Veniamin Costachi, Mănăstirea 
Horaiţa, a plecat în Ţara Sfântă, unde a ctitorit bi- 
serica de pe Muntele Tabor. 

Din mărturiile monabhiilor de la Varatic, se ştie 
că duhovnicescul părinte a dus o viaţă aspră, cu ne- 
voințe călugărești, iubindu-L pe Dumnezeu şi pe 
oameni, rugăciunea şi cărțile. 

Pentru viaţa sa sfântă, Dumnezeu l-a înzestrat 
pe Cuviosul losif cu darul facerii de minuni şi al 

izgonirii duhurilor necurate. Prin rugăciunile sale 
înălțate înaintea Sfintei Treimi şi a Maicii Dom- 
nului, se vindecau mulţi creştini de bolile sufleteşti 
şi trupeşti. 

Blândeţea, îndelunga răbdare, bunătatea şi dra- 
gostea l-au făcut pe Iosif ieroschimonahul să fie 
iubit, ascultat şi prețuit de soborul Mănăstirii Va- 
ratic şi de pelerinii la acest loc de rugăciune. 

Prin viaţa sa sfântă, prin tot ceea ce a învăţat şi 
lucrat, Cuviosul losif s-a dovedit a fi o pildă de trăire 
intensă a Evangheliei Mântuitorului nostru lisus 
Hristos. 

Cuviosul părinte a trecut la cele veşnice pe 28 de- 
cembrie 1828, fiind înmormântat în pronaosul Bi- 
sericii „Adormirea Maicii Domnului” de la Mănăs- 
tirea Varatic. 

Locurile din Munţii Neamţului unde s-a nevoit 
Ieroschimonahul Iosif au rămas în tradiţie cu nu- 
mele: „Poiana lui Iosif”, „Pârâul lui Iosif” şi „Chiliile 
lui Iosif”. 

De la marele isihast român se păstrează un Tipic 
al rugăciunii inimii, pe care îl urma dimpreună cu 
ucenicii săi din mănăstiri. 

Pentru faptele şi viaţa sa plină de sfinţenie, Bi- 
serica noastră îl cinstește pe Sfântul Cuvios Iosif 
de la Varatic în rândul sfinţilor cuvioşi români ce 
au strălucit în ţinutul Neamţului, binecuvântat de 
Dumnezeu cu multe vetre monahale. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi! Amin. 

Tropar, glas 8 


Purtătorule de Dumnezeu, Cuvioase Părinte 
losife, ucenic al Sfântului Paisie de la Neamţ, ctitor 
şi duhovnic al Mănăstirii Varatic, povăţuitor al mo- 
nahilor şi credincioşilor evlavioşi, te-ai învrednicit 
de mari daruri de la Milostivul Dumnezeu. Pentru 
aceasta, cu adâncă evlavie facem pomenirea ta şi 
strigăm ţie: Cuvioase Părinte, roagă-te lui Hristos 
Dumnezeu să mântuiască sufletele noastre! 


Condac, glas 8 


Veniţi, toate cetele călugărilor, să-l lăudăm as- 
tăzi pe Cuviosul Iosif, duhovnicul de la Varatic, căci 
bine s-a nevoit cu postiri şi rugăciuni neîncetate, cu 
lacrimi şi cu privegheri, desăvârşit făcându-se şi în 
cetele sfinţilor cuvioşi numărându-se. Pentru aceasta, 
te lăudăm, cântând: Bucură-te, mărgăritar de mult 
preţ al Bisericii dreptmăritoare şi povăţuitor al că- 
lugărilor! 

Cel mai cunoscut pustnic nevoitor în preajma 
Mănăstirii Tazlău, unul dintre marii sfinţi ai nea- 
mului nostru românesc care au rămas în conştiinţa 
poporului este Sfântul Cuvios Chiriac, ostenitor în 
peştera din muntele Măgura. Printr-o viaţă aleasă, 
închinată în întregime lui Dumnezeu, petrecută în 
nevoinţă şi neîncetată rugăciune, Cuviosul Chiriac 
s-a arătat un vas ales al Duhului Sfânt, numărân- 
du-se în rândurile marilor nevoitori ai secolului al 
XVII-lea din Moldova. 

S-a născut la începutul secolului al XVII-lea 
într-o familie de credincioşi din satul Mesteacăn. 
De mic copil, fiind luat de părinţi la sfintele slujbe 
de la Mănăstirea Tazlău, a simţit că sufletul i se „în- 
traripează cu dumnezeiescul dor”, drept pentru care, 
luând binecuvântare părintească, a intrat din fra- 
gedă tinereţe în obştea Mănăstirii Tazlău. A deprins 
viața monahicească în mănăstire, apoi a primit în- 
gerescul chip al călugăriei. Aici el dă dovadă de mul- 
tă dragoste şi râvnă duhovnicească, devenind un 
ales lucrător al smereniei întru ascultare, al rugă- 
ciunii neîncetate şi al postirii îndelungate. După pu- 
țină vreme a fost hirotonit, fără voia lui, diacon şi 
preot, devenind apoi un iscusit povăţuitor de suflete. 
Dorul de o nevoinţă mai aspră îl face să se retragă 

în pustnicie într-o peşteră pe un munte din apro- 
pierea mănăstirii, numit Măgura Tazlăului, unde se 
osteneşte în privegheri de toată noaptea, răbdând 
şi biruind frigul cumplit şi ispitele diavoleşti. Dobân- 
dind darul rugăciunii curate, al vindecării bolilor şi 
al izgonirii demonilor, el devine foarte căutat de mul- 
țimile de călugări şi credincioşi dornici să se împăr- 
tăşească din sfinţenia vieţii sale. În acea perioadă 
de intensă propagandă calvină venită din Transil- 
vania, el se constituie într-un adevărat apărător şi 
mărturisitor al dreptei credinţe, păstrând aprinsă 
flacăra Ortodoxiei în tot ţinutul Neamţului. 

Prin acestea, el s-a arătat următor dreptei cre- 
dinţe a Sfinţilor Părinţi ai Bisericii şi râvnitor în a 
urma pilda vieţii lor. 

Râvnind vieţii îmbunătăţite a nevoitorilor pentru 
Hristos, Cuviosul Chiriac a cercetat mănăstirile 
Moldovei, culegând cu hărnicie sfaturi ziditoare de 
suflet, deprinzând lepădarea de sine pentru a-l urma 
lui Hristos şi, mai ales, învățând de la fiecare pă- 
rinte întâlnit lucrarea cea plăcută a lui Dumnezeu: 
rugăciunea neîncetată. Fără îndoială, se ocupa şi 
cu citirea Scripturii şi a altor cărţi folositoare. Mânca 
doar o dată pe zi, după apusul soarelui, iar noaptea 
o petrecea priveghind, aţipind doar două-trei ore pe 
un scaun, pentru odihna trupului. Astfel va stărui cu- 
viosul fără odihnă în chemarea numelui preadul- 
celui lisus, pentru a stinge toată patima trupului, în- 
vrednicindu-se de vederea luminii dumnezeieşti şi 
primind roua Duhului Sfânt. Făcând inima sa locaş 
neprihănit Mântuitorului Hristos, va fi binecuvân- 
tat întru adâncul ei cu mari bucurii şi mângâieri 

duhovniceşti, odihnindu-se cu lacrimile cele aducă- 
toare de bucurie. Urcând în scurt timp pe treptele 
sfinţeniei, pe mulţi îi folosea cu vieţuirea sa aleasă, 
cu rugăciunea şi cu sfatul său, căci a fost binecu- 
vântat de Dumnezeu cu darul discernerii gândurilor. 
Atât monahii, cât şi credincioşii de rând îl căutau, 
minunându-se de blândeţea şi înțelepciunea sa, şi 
pe mulţi i-a îndreptat pe calea cea dreaptă, risipind 
cursele vrăjmaşilor şi arătându-se făcător de minuni 
încă din timpul vieţii. 

Faptele cele mai alese ale vieţii Cuviosului 
Chiriac de la Tazlău sunt: dragostea şi râvna du- 
hovnicească, nevoinţa pustnicească, smerenia, desă- 
vârşita ascultare, tăcerea, postirea îndelungată şi 
neîncetata rugăciune. 

Trece la Domnul în jurul anului 1660, fiind în- 
mormântat în pridvorul bisericii mănăstirii. 

Încă din timpul vieţii, evlavia populară l-a con- 
sacrat drept sfânt, lucru adeverit şi de Sfântul Ierarh 
Dosoftei, Mitropolitul Moldovei, care l-a cunoscut 
şi, apoi, i-a sărutat moaştele, după cum însuşi măr- 
turiseşte: „Apucat-am în zilele noastre părinți înalţi 
la podvig (nevoinţă) şi plecaţi la smerenie adâncă: 
pe părintele Chiriac de la Bisericani şi pe Chiriac 
de la Tazlău”, iar în Patericul Sfinţilor moldo-ro- 
mâni, din anul 1888, se scrie: „Asemenea, tot întru 
această vreme, s-a nevoit sihăstreşte şi alt prea- 
cuvios părinte Chiriac de la Schitul Tazlăul şi tare 
mult s-a luptat împotriva vrăjmaşilor celor nevă- 
zuţi şi desăvârşit i-a biruit şi se prăznuieşte (în) 
decembrie 31 de zile”. 

Una dintre mărturiile vieţuirii sale sfinte şi minu- 
nate este şi aceea că după moarte (1660), fiindu-i 

dezgropat trupul, după rânduiala strămoşească, a 
fost găsit nestricat. Din evlavie, trupul i-a fost îm- 
părţit, iar o parte ar fi rămas în mormântul său. 
Cu adâncă credinţă şi nădejde vin şi astăzi să se 
închine la sfintele sale moaşte călugări şi credin- 
cioşi de pretutindeni. 

Cu ale lui sfinte rugăciuni, Doamne lisuse Hris- 
toase, Fiul lui Dumnezeu, miluieşte-ne şi ne mântu- 
ieşte pe noi! Amin. 


Tropar, glas 1 


De dragostea lui Hristos fiind înflăcărat, viaţă 
sihăstrească ai petrecut în peştera din Măgura 
Tazlăului, pe Dumnezeu slăvindu-L şi pe diavoli 
biruindu-i. Pentru aceasta cu credinţă te lăudăm 
pe tine, Cuvioase Chiriac, Părintele nostru! 


Condac, glas 1 


Despărţindu-te din tinereţe de lume, ai părăsit 
casa părintească şi ai intrat să slujeşti în Casa 
Domnului la Mănăstirea Tazlău, unde te-ai făcut 
călugăr iscusit şi mai apoi pustniciei te-ai dat, fă- 
cându-te vas ales al Duhului Sfânt. Pentru aceasta, 
într-un glas îţi strigăm: Bucură-te, Sfinte Cuvioase 
Părinte Chiriac, bucuria credincioşilor şi lauda si- 
haştrilor! 

